text:
जागि रहल अछि सूतल मैथिली भोजपुरी अकादमी दिल्ली
विशेष रिपोर्टः मैथिली भोजपुरी अकादमी दिल्लीक सांस्कृतिक कार्यक्रम
एहि बितलहबा रवि दिन २७ मार्च मैथिलीक सुप्रसिद्ध गायिका शारदा सिन्हा एवं भोजपुरीक नामी गायक रामेश्वर गोप द्वारा सुमधुर गायन प्रस्तुत कैल गेल। अकादमीक उपाध्यक्ष संजय सिंह एहि उत्कृष्ट आयोजनक पृष्ठभूमि पर चर्चा करैत मैथिली साहित्य महासभा दिल्लीक अध्यक्ष अमर नाथ झा केँ एकर सूत्रधार मानैत हुनका शब्द-श्रृंगार सँ स्वागत करैत उत्साहवर्धन केलैन आर आगामी समय मे अकादमी द्वारा आरो बहुते रास महत्वपूर्ण कार्य योजना मे सहकार्य करैत पूर्वाञ्चलवासी केर मानवर्धन करबाक प्रतिबद्धता प्रकट केलनि।
मैथिली जिन्दाबाद पर पूर्व प्रकाशित समाचार मे ई कहल जा चुकल अछि जे पूर्व मे मैथिली भोजपुरी अकादमी द्वारा कुल कतेक खर्च कैल जाएत रहल अछि, केहेन साहित्यिक विकास केर कार्य किम्बा भाषाभाषीक मनोबल उच्च करबाक लेल अन्य बौद्धिक कार्य सब कैल जाएत रहल अछि। एकर पूर्वक लज्जास्पद अवस्था पर मैथिली साहित्य महासभा दिल्लीक अध्यक्ष अमर नाथ झा द्वारा सूचनाक अधिकारक प्रयोग करैत कच्चा चिट्ठा राखल जा चुकल अछि।
वर्तमान कार्यक्रमक पृष्ठभूमि मे यैह सूचनाक अधिकारक प्रयोग रहबाक बात स्वयं उपाध्यक्ष संजय सिंह स्वीकार करैत हालहि मैथिली साहित्य महासभा दिल्लीक प्रतिनिधिमंडल केँ ओ गछलैन जे नव कार्यसमिति द्वारा तरह-तरह केर कार्य योजना विकसित कैल जायत आ सब संग सहकार्य करैत एहि दिशा मे उचित डेग बढायल जाएत। ओ कहलैन जे उपरोक्त आरटीआइ केर जबाब देबाक समय आत्मग्लानिक स्थिति देखैत अपन निजी खर्च सँ लगभग ५० हजार टाकाक पोथी कीनबाक पहिल कार्य कएलनि। विदित अछि जे पूर्वक वर्ष मे यैह कार्य लेल मात्र १३०३ टाका केर खर्च कैल गेल छल, जे स्वयं मे एकर लज्जास्पद अवस्थाक प्रमाण देखबैछ।
संजय सिंह स्वयं बेगुसराय जिलाक मूल निवासी छथि। मैथिलीक अंगिका बोली मिश्रित भाषाक सुमधुर प्रयोग करबा मे कनिको नहि हिचकिचाइत छथि। अपन मातृभाषा मैथिली लेल सर्वथा समर्पित रहि दिल्ली मे ‘बिहारी’ पहिचान केँ गारि सँ सम्मान मे परिणति देबाक लेल मैथिली-भोजपुरी एकताक प्रबल समर्थक सेहो छथि। हिनक जन्म महाराष्ट्र आ पालन-पोषण भोपाल मे भेलनि, मुदा अपन माटि-पानि आ संस्कृति केर महत्व पारिवारिक संस्कार सँ पेलनि तेकरा स्वीकार करैत एहि लेल समर्पित होयबाक वचन सेहो दैत छथि।
अपन कार्यकाल मे मैथिली भोजपुरी अकादमीक विपन्न अवस्था केँ सुधार अनबाक लेल वृहत् कार्ययोजना तैयार कएलनि अछि। हालहि संपन्न अन्तर्राष्ट्रीय मातृभाषा दिवस पर आयोजित मैथिली साहित्य महासभा दिल्लीक कान्स्टीच्युशन क्लब केर कार्यक्रम मे सुमधुर मैथिली मे संबोधन करैत ओ एहि भावना केँ प्रकट केने छलाह। तेकरे निरंतरता देबाक क्रम मे होलीक सुअवसर पर मैथिली आ भोजपुरी भाषाक नामी-गिरामी कलाकार लोकनिक गायन कार्यक्रम सिरी फोर्ट मे करबाक बात कहि उपस्थित अपार जनसमूह केँ स्वागत कएलनि।
मैथिलीक सुर-सम्राज्ञी आ जन-जन मे प्रिय पद्मश्री डा. शारदा सिन्हा एहि कार्यक्रम मे शुरुआत ‘जय जय भैरवि’ केर गानक संग जोड़ा लगेबाक लेल ‘जगदम्बा घर मे दियरा बारि अयलनि हे’ गाबिकय श्रोता सबकेँ अपन चीर-परिचित गायन आय धरि कायम रहबाक सत्य केँ स्थापित केलनि। तदोपरान्त करीब डेढ घंटा धरि अपन अनेकानेक लोकगीत – विद्यापति गीत – महादेवक नचारी आदिक झमटगर प्रस्तुति ओ दैत रहलीह। दर्शक-श्रोता एना सुर-सम्राज्ञी केँ साक्षात् आँखिक सोझाँ पाबिकय स्वर्गक आनन्द लैत बुझाएत छलाह। भाव-विभोर दर्शक लोकनि बेर-बेर हुनक गायन पर थोपड़ी गड़गड़बैत रहलाह।
गायनक दोसर सत्र करीब सवा आठ बजे संध्या आरम्भ केलनि भोजपुरीक प्रसिद्ध गायक रामेश्वर गोप – ओ प्रसिद्ध लोकगायन ‘आल्हा-रूदल’ केर प्रस्तुति प्रारम्भ केलनि। परञ्च शारदा सिन्हाक परसल व्यंजनक पान कएल लोक कतय सँ कोनो अन्य रसक पान कय सकत, रामेश्वर जी केर गायन उच्च कोटिक रहितो दर्शक दीर्घा लगभग खाली भऽ गेल। तथापि किछेक दर्शक बीच गोपजी अपन प्रस्तुति केँ सम्मानपूर्वक पूरा कएने छलाह।
एहि कार्यक्रमक संचालन भोजपुरी भाषा मे कैल गेल जेकर किछु मैथिलीभाषी विरोधो कएलनि। आगामी समय सँ दुनू भाषाक संचालक केर सहयोग लेबाक वचन देला उपरान्त दर्शक दीर्घा मे शान्ति बनि पायल छल। विशिष्ट आमंत्रित अतिथि आम आदमी पार्टीक कद्दावर नेता आ स्वयं एक प्रसिद्ध कवि कुमार विश्वास एहि आयोजन प्रति प्रसन्नता व्यक्त कएलनि। हुनका हिसाबे एहेन भव्य कार्यक्रमक आयोजन आम मैथिली ओ भोजपुरीभाषीक बाहुल्यताक क्षेत्र मे कतहु खूल्ला मैदान मे करब उचित छल। ओ सल्लाह दैत किछु स्थानक नाम सेहो लेलनि। तहिना दिल्ली सरकारक संस्कृति मंत्री कपिल मिश्राक उपस्थिति सेहो देखल गेल। मैथिली साहित्य महासभाक समस्त कार्यकारिणीक अतिरिक्त विभिन्न मैथिल संगठनक उपस्थिति अमर नाथ झा व संजय सिंह केर सहकार्य सँ संभव भेल। एहि आयोजनक संयोजन मे हेमन्त झा, कृष्णा नन्द झा केर सेहो सहयोग देखल गेल।
अन्त मे मैथिली भोजपुरी अकादमीक सदस्य प्राध्यापक राजेश झा द्वारा धन्यवाद ज्ञापन कैल गेल। कुमार विश्वास द्वारा असंतोषक विन्दु जे पौस एरिया मे एहि तरहक कार्यक्रम सँ आम आदमी वंचित रहल तेकर प्रतिकार करैत ओ कहलैन जे मैथिली-भोजपुरी भाषा-भाषी केवल मजदूरेवर्गक नहि, एहि पौस एरिया पर सेहो ओतबे अधिकार रखैत अछि। बेसी जनसहभागिता लेल खूल्ला क्षेत्र मे आयोजनक महत्व तऽ बेसी होएते छैक, मुदा संपन्न वर्गक बीच सेहो अपन भाषा प्रति जुड़ाव उत्पन्न करबाक लेल ई आयोजन सिरी फोर्ट आडिटोरियम मे राखल जेबाक पक्ष कमजोर नहि अछि।
जनतब भेटय जे डा. शारदा सिन्हा द्वारा प्रस्तुतिक एहि कार्यक्रम लेल संयोजन सहयोग अमर नाथ झा केर सहकार्य रहल। उपाध्यक्ष संजय सिंह द्वारा हिनका पर दर्शकक संपूर्ण सहभागिता लेल कार्यभार देल गेल छल। हिनका संगहि हेमन्त झा एवं कृष्णा नन्द झा केँ सेहो मैथिल जनमानसक सहभागिता लेल विशेष कार्यभार देल गेल छलन्हि। कुल १८०० केर क्षमता मे १२०० केर संख्या मे मैथिल जनमानसक सहभागिता ई सब करा सकलाह जेकर भरपूर प्रशंसा उपाध्यक्ष कएलनि। मंच सँ वेलकम एड्रेस मे एहि बातक विशेष चर्चा करैत ओ अमरजी, हेमन्तजी, पालम केर के एन झाजी केँ विशेष धन्यवाद देलनि। मैथिल श्रोता मे गोटेक अनुशासित सदस्य लोकनि जेना मैथिली कवि ओ गीतकार विमलजी मिश्र, मैथिलक फेसबुक समूह ‘हम सब मैथिल छी’ केर एडमिन सुनीत ठाकुर, कवि विनीत उत्पल, उमेश पासवान, अमर नाथ झा, हेमन्त झा व किछु आर अन्त धरि कार्यक्रमक सफलता लेल व्यग्रताक संग उपस्थित रहलाह। बाद मे अल्पाहार केर बाद पुनः आपस मे संछिप्त चर्चा मे आयोजनक समीक्षा आर आगामी समयक कार्यक्रम पर आपस मे विमर्श चलैत रहल।
अफलाइन चर्चा मे सेहो बहुत रास महत्वपूर्ण विन्दु पर आपसी विमर्श भेल। जनतब हो जे दिल्ली सरकार द्वारा अकादमी केँ देल जायवला बजट अत्यन्त न्यून अछि। जखन कि सब सँ कम आबादीक भाषा सिन्धी लेल ८ करोड़ केर बजट निर्गत कैल जाएछ, आर मैथिली-भोजपुरी संयुक्त वास्ते मात्र १ करोड़। एहि तरहक अन्यायक विरुद्ध सरकार धरि आवाज पहुँचेबाक लेल वर्तमान उपाध्यक्ष एवं समस्त सरोकारवाला संयुक्त रूप मे आवाज उठेता, ताहि लेल निर्णय कएलनि। मैथिली-भोजपुरी अकादमी द्वारा पुनः विभिन्न बोली यथा अंगिका, बज्जिका व अन्यान्य लेल सेहो बजट व्यवस्थापन कएला सँ कोनो सुदृढ कार्य नहि कैल जा सकल अछि एखन धरि। अतः बजट वृद्धि सर्वप्रथम जरुरी अछि। सिरी फोर्ट मे आयोजन करबाक एकटा मुख्य उद्देश्य बजट बढेबाक लेल दिल्ली सरकार केँ मैथिली भोजपुरीभाषीक एकजुटता छल से देखेबाक प्रयास कैल गेल, ई भाव उपाध्यक्ष महोदय रखलैन।
शारदा सिन्हा सेहो अपन संछिप्त संबोधन मे मैथिली केँ माय आ भोजपुरी केँ मौसी कहैत दुनू भाषा मे निरंतर कार्य करबाक आजीवन प्रयास पर प्रकाश देलनि। ओ कहली जे मैथिली मे शुरुआत करैत आर-आर भाषा मे गेलहुँ, मैथिलीक मिठास आर अभिभावकत्व केर प्रेरणा बाकी संसार सँ परिचित करौलक। कुमार विश्वास सेहो मैथिली भाषाक वरीयताक समर्थन करैत स्वयं सेहो विद्यापति केर विषय मे पढने छी, बहुत प्रभावित भेल छी, कहलैन। ओ कहला जे विद्यापति मात्र मैथिलिये टा नहि वरन् समस्त संसारक एकटा अत्यन्त प्रसिद्ध महाकविक रूप मे स्थापित छथि। मैथिली साहित्य महासभाक तरफ सँ महाकवि विद्यापति केँ राष्ट्रीय विभूति घोषित करबाक संग-संग हुनक तैल्य चित्र सांसद मे सजेबाक माँग पर सेहो समर्थन जुटेबाक कार्य एहि कार्यक्रम मार्फत आगाँ बढेबाक जानकारी अध्यक्ष अमर नाथ झा मैथिली जिन्दाबाद केँ जानकारी करौलनि अछि।


c: text/html

text:
एनी एरनॉ (जन्म : 1 सितम्बर 1940) सुप्रसिद्ध फ्रांसीसी लेखिका छथि। हुनका साहित्य मे उत्कर्ष योगदान लेल वर्ष २०२२ केर नोबेल पुरस्कार सँ सम्मानित कएल गेलनि अछि। हुनक लेखन निश्चलता आ निडरता सँ ओत-प्रोत छनि। अपन डायरी मे ओ लिखैत छथि कि हमरा अपन प्रेम मे परिपक्वता चाही जे हमरा A woman's story लिखै काल मे भेटल। जे मात्र देब' टा सँ भेट सकैत छै, सभ डर-भय केँ हवा मे उड़ा क'। अपन पुस्तक A simple passion मे ओ एकटा नारी के, एकटा विवाहित व्यक्ति सँ अटूट प्रेमक बात करैत छथि जाहि मे ओ अपन मोनक व्यथा, दैनिक क्रिया मे व्यस्त होइत देखा पबैत छथि।
|| एनी एरनॉ केर किछु उद्धरण ||
अनुवाद, चयन एवं प्रस्तुति : डॉ. सुजाता झा
१.
लिखब एकटा राजनीतिक क्रिया अछि, जे सामाजिक असमानता दिस हमरा सभक ध्यान ल' जाइए।
२.
भरिसक हमर जीवनक उद्देश्य छल हमर शरीर, हमर अनुभूति आ हमर विचार केँ लेखन मे परिवर्तित करब। दोसर शब्द मे कही तँ किछु एहन बनि जाएब जकरा सब बुझि सकैत अछि आ जे सार्वभौमिक होइ, जे हमर अस्तित्व केँ आनक जिनगी तथा सोच सँ मिला दिए।
३.
स्वाभाविक अछि जे हमरा ई सब लिखै मे कोनो लाज नहि अबैत अछि, कारण एकटा समयक अंतर छै ई जखन लिखल गेलैए, जखन एकरा मात्र हम देखि सकैत छी, आ ओहि समय मे जखन ई पढ़ल जाओत दोसर लोकक द्वारा, ओ समय जे हमरा लगैत अछि कखनहुँ नहि आओत।
४.
ओ हमरा सिखेलक जे एहि दुनियाक आनंद ल' क' जियल जाइत छै, आ कोनो कारण नहि छै अपना आप केँ पाछाँ रोकबा केँ।
५.
कखनो काल केँ हम सोचैत छी जे हमर लेखनक उद्देश्य की ई अछि जे हम पता लगाबी कि लोग सब एहिना कयने अछि अथवा अनुभूति कयने अछि वा नहि, आ जँ नहि कयने अछि तँ ओ सब एहन अनुभव केँ स्वाभाविक मानैत छथि वा नहि। भरिसक हम चाहब कि ओहो सब एना अनुभव करथि, ई बिसरि क' जे कखनो एहि सम्बन्ध मे कतहु पढ़ने रही।
६.
दर्द केँ ओहिना नहि राखल जा सकैत अछि, ओकरा बुझि क', हास्य मे परिवर्तित क' देबाक चाही।
७.
भेनाइ मतलब अपना आप केँ बिना तृष्णा केँ पिनाइ।
८.
हम अपना-आप केँ एकटा साहित्यिक जीव बना लेलहुँ जे एना जीबैत अछि जेना ओकर अनुभव कोनो दिन लिखल जेतैक।
९.
हम बुझैत छी जे हम अपन कोनो हिस्सा ओतय छोड़ि देने छी जतय हम कहियो आपस नहि जाएब, भरिसक।
१०.
समयक प्रतिक्षण मे, जतय जे कहब सब सँ सरल आ स्वाभाविक बुझाइत अछि आ जेना हमरा सब केँ सोचबाक लेल कहल जाइत अछि-- ओ सब मेट्रो मे पुस्तक वा विज्ञापन सँ कम रुचिगर किस्सा नहि अछि-- एहन अन्य चीज सभ छैक जकरा समाज नुकबैत अछि, बिन बुझने जे ओ एना क' रहल अछि। एहना मे ओ सब आदमी केँ एकटा एसगर पीड़ा दिस धकलैत अछि जतय लोक अनुभूति तँ करैत अछि मुदा तकरा कोनो नाम नहि द' पबैत अछि। एकदिन अचानक ओ चुप्पी टूटि जाइत अछि, थोड़ थोड़ क' वा एकदिन अचानक, सब शब्द धरफरा क' निकलैत अछि, ओकरा पहिचान भेटैत छै जखन कि अंदर दोसर चुप्पी सब अपन स्थान ग्रहण क' लैत छै।
________________________
डॉ. सुजाता झा सम्प्रति IIT पटना मे ICSSR पोस्ट डॉक्टोरल फेलो छथि। डॉ सुजाता मिरांडा हाउस दिल्ली, कमला नेहरू कॉलेज दिल्ली, क्राइस्ट चर्च कॉलेज कानपुर आ जामिया मिलिया इस्लामिया मे अध्यापन कार्य कएने छथि। विभिन्न प्रतिष्ठित पत्र-पत्रिका सब मे हुनक लेख आ कवितादि प्रकाशित छनि। हुनका सँ sujata.jha85@gmail.com संपर्क कएल जा सकैत अछि। एतय प्रस्तुत उद्धरण goodreads.com सँ चुनल गेल अछि।

robotstxt: allowed

filter: keep


text:
पटना। मिथिला मे होलिका दहन कए सम्मत कहल जाइत अछि। आइ पूरा देश मे होलिका दहन होएत। मुदा जाहि ठाम होलिका क दहन भेल अछि आ हुनकर समाधि अछि ओ स्थान क बारे मे लोक कए कम बुझल अछि। पूर्णिया जिला क बनमनखी प्रखंड क सिकलीगढ़ मे एखनो ओ स्थान विराजमान अछि जतए होलिका प्रहलाद कए अपन गोद मे लकए चिता पर बैसल छलीह आ भगवान नरसिंह क कारण प्रहलाद त बचि गेलाह मुदा होलिका क दाह भ गेल।
पौराणिक कथा आओर किंवदंति क मुताबिक हिरण्यकश्यप क किला मे भक्त प्रहलाद क रक्षा क लेल एकटा खम्भा स भगवान नरसिंह क अवतार भेल छल। भगवान नरसिंह क अवतार स जुड़ल खम्भा (माणिक्य स्तम्भ) क एकटा छोट सन भाग एखनो एहि ठाम मौजूद अछि। कहल जाइत अछि जे एहि स्तम्भ कए कई बेर तोड़बाक प्रयास भ चुकल अछि मुदा इ टूटल नहि।
हिन्दु क धार्मिक पत्रिका कल्याण क 31म वर्ष क विशेषांक मे सेहो सिकलीगढ़ क विशेष तौर पर विवरण देल गेल अछि एहि पत्रिका मे एकरा प्रहलाद क भूमि आ नरसिंह भगवान क अवतार स्थल बताउल गेल अछि।
वर्तमान मे कटिहार क्षेत्र क उप विकास आयुक्त आ बनमनखी अनुमंडल क अनुमंडल पदाधिकारी रहल केशवर सिंह क कहब अछि जे एकर कईटा प्रमाणिकता सेहो अछि। ओ कहला अछि जे एहि ठाम एकटा हिरन नामक नदी बहैत अछि। किछु साल पहिने तक नरसिंह स्तम्भ मे जे छेद अछि ओहि मे पाथर देबा पर ओ पाथर हिरन नदी में पहुंच जाइत छल।
एहि स्थान पर भीमेश्वर महादेव क विशाल मंदिर अछि। मान्यता अछि जे हिरण्यकश्यप एहि ठाम बैस कए पूजा करैत छलाह। मान्यता कए मानि त हिरण्यकश्यप क भाई हिरण्यकच्छ बराह क्षेत्र क राजा छलाह, जे आब नेपाल मे पड़ैत अछि।
प्रहलाद स्तम्भ क सेवा क लेल बनाउल गेल प्रहलाद स्तम्भ विकास ट्रस्ट क अध्यक्ष बद्री प्रसाद शाह कहैत छथि जे एहि ठाम शुरू स साधु क जमावड़ा रहल अछि। ओ कहला जे माणिक्य स्तम्भ स्थल क बारे मे भागवत पुराण (सप्तम स्कंध क अष्टम अध्याय) मे जिक्र अछि जे एहि खम्भा स भगवान विष्णु नरसिंह अवतार लकए भक्त प्रहलाद क रक्षा केने छलाह।
एहि स्थल क विशेषता अछि जे एहि ठाम राख आ माइट अर्थात मिट्टी स होली खेलाइल जाइत अछि। ट्रस्ट क सचिव राकेश कुमार कहला जे जखन होलिका जरि गेल रहथि आ प्रहलाद चिता स सकुशल वापस आबि गेल छलाह तखन लोक राख आ माइट एक-दोसर पर लगा-लगाकए खुशी मनेने छल आ तहिए स इ परंपरा एहि ठाम शुरू भेल जे आइ धरि कायम अछि।
ओ कहला जे एहि अवसर पर एहि ठाम करीब 40 स 50 हजार लोक सब साल अबैत अछि आ जमिकए राख आ माइट स होली खेलाइत अछि। आइ सेहो मिथिला क लोग रंग क बजाए राख आ माइट स होली खेलब शुभ मानैत छथि।
महान संत महर्षि मेंही दास क पैतृक निवास स्थान सेहो एहि ठाम अछि। एहि क्षेत्र मे मुसहर जाति क बहुलता अछि। जनश्रुति क मुताबिक एहि क्षेत्र क मुसहर प्रारम्भ स ईश्वर आ साधु क सेवा करैत रहल अछि, एहि कारण स एहि क्षेत्र मे मुसहर लोक क उपनाम ऋषिदेव होइत अछि।


text:
मिथिलाक लोकपरम्परा आ विवाहः एक शोध
दहेज मुक्त मिथिला फेसबुक समूह पर पैछला सप्ताह वैवाहिक परिचय केर संकलन भेल छल। विवाह लेल उपयुक्त सम्बन्धक विकल्प आजुक समय मे मिथिलावासी लेल चुनौतीपूर्ण भऽ गेल अछि। एहि चुनौतीक कारण कतेको रास महत्वपूर्ण आ आवश्यक परम्पराक क्षरण सेहो भऽ रहल अछि। तेँ समय-समय पर एतय सहभागी हजारों सदस्य लोकनि सँ वैवाहिक परिचय आपस मे आदान-प्रदान करैत स्वस्थ वैवाहिक परम्परा केर निर्वहन लेल प्रयास कयल जाइत अछि।
एहि सप्ताह लेल ‘कन्यादान’ विषयक गम्भीरता सँ नव पीढी केँ अवगत करेबाक अवधारणा पर कार्य कयल जा रहल अछि। कन्यादान केर महत्ता पर पूर्वहि केर एक लेख सेहो प्रकाशित कयल जा चुकल अछि। एकर ऐगला कड़ी मे मिथिलाक लोकपरम्परा मे कन्यादान जेहेन महत्वपूर्ण रस्म निभेबाक लेल कि सब कयल जाइछ ताहि पर केन्द्रित अछि।
मनन योग्य विषय
बेटीक जन्म सँ विवाह धरिक गोत्र पैतृक पक्ष सँ भेटल – अर्थात् जन्म पाबि शिक्षा-दीक्षा आ जीवनचर्याक समस्त गुण, धर्म आ ज्ञान आदि पिता परिवार मे प्राप्त कयलक। पढि-लिखिकय शारीरिक रूप सँ मातृत्व प्राप्त करय योग्य बनि गेलाक बाद ओ अपन परिवार बसेबा योग्य मानल जाइछ आर ओकरा परगोत्री वर-सासुर विदाह करबाक परम कर्तव्य पैतृक परिवार द्वारा पूरा कयल जाइत अछि। एहि विधि-व्यवहार केँ विवाहोत्सव कहल जाइछ। विवाह मे अनेकों प्रकारक कर्मकांडीय पद्धति केर व्यवहार कयल जाइछ।
एतय श्रीमती आशा चौधरी, पिताम्बरी देवी व कतेको विदुषी लोकनि उपस्थित छथिन। संभवतः ओ लोकनि नीक सँ विवाह केर अवसर पर बेटी लेल कि सब विध पूरा कयल जाइछ ओ लोकनि नीक सँ कहि सकैत छथि। जे जानकार छी, कृपया एक-एक विध-व्यवहार केर सूची जँ संभव हुअय त जारी करू। आभारी होयब। एहि चर्चा मे बहुत गूढ रहस्य छुपल अछि जेकरा हम एहि सप्ताह केर विमर्श मे अपने सभक समक्ष चर्चा मे आनय चाहि रहल छी। कृपया सहयोग दी।
एखन एहि कन्यादान केर मंत्र पर ध्यान दियौक –
अद्येति………नामाहं………नाम्नीम् इमां कन्यां/भगिनीं सुस्नातां यथाशक्ति अलंकृतां, गन्धादि – अचिर्तां, वस्रयुगच्छन्नां, प्रजापति दैवत्यां, शतगुणीकृत, ज्योतिष्टोम-अतिरात्र-शतफल-प्राप्तिकामोऽहं ……… नाम्ने, विष्णुरूपिणे वराय, भरण-पोषण-आच्छादन-पालनादीनां, स्वकीय उत्तरदायित्व-भारम्, अखिलं अद्य तव पत्नीत्वेन, तुभ्यं अहं सम्प्रददे। वर उन्हें स्वीकार करते हुए कहें- ॐ स्वस्ति।
(स्रोतः विकिपीडिया)
१. श्रीमती पीताम्वरी देवी लिखैत छथि –
सिध्दियान्त
विवाह में सबसे पहिने विवाह ठीक भेलाक बाद सिद्धियान्त होइत अछि। ई बहुत नीक मिथिला के परंपरा अछि। एहि में बर पक्ष आर कनिया पक्ष के किछु गोटे एकटा सार्वजनिक स्थान पर बैसैत छथि आर पजियार जे पंजी के ज्ञाता छथि ओ बर ओ कन्या दूनू पक्ष के चारु कुल बर के माता-पिता ओ कन्या के माता-पिता के पंजी में देखैत छथि जे कतौ से सात पीढ़ी तक कोनो सम्बन्ध तऽ नहि भऽ रहल छैक। जदि कतहु सँ सम्बन्ध आबि जाइत छैक तऽ विवाह नै होइत छैक। बर वला आर कनिया वला दू भाग में बैसैत छथि आर पजियार बीच में बैसिकय दुनू पक्ष केँ चारू कुल केर सात पीढ़ी धरिक नाम लैत छथिन, हुनकर सब के कतय विवाह भेल छनि, ओ सब कोन मूल के छथि, कोन पाँजि छनि, कोन गोत्र छनि, ई सबटा पजियार बतबैत छथि। एकरा पजियार जे पढ़ैत छथि ओकरा ‘उतैढ़’ कहल जाइत छैक। एहि में दुनू पक्ष केर जे ओतय रहैत छथि हुनका पहिने तऽ पान-सुपारी दय केँ बिदाह करैत छलाह, मुदा आब तऽ चाह-पाने टा नहि भऽ सब तरहें सत्कार-सम्मान होइत छैक। आब नमकीन, मधुर के पैकेट, आदि सेहो बाँटल जाइत छैक। पजियार कन्यागत केँ तालपत्र पर सिध्दियान्त भय गेल, अमुक दिन विवाह होयत, बर के पिता के नाम लिखिकय फल्ला बाबूक बालक संग फल्ला बाबूक कन्याक – से दैत छथि। ओकरा कन्या गत लऽ जा कय अपन गोसाउन सीर में रखैत छथि। आर, कन्या केँ पियर साड़ी आ लहठी पहिराकय काकी-दादी सब भगवती के गीत गबैत छथि। बेटी के ‘कुमार’ गबैत छथि । कुमार में गीत केर भावार्थ रहैत यऽ जे आब हमर बेटी हमर कुल सँ बाहर भऽ गेली। हुनका बाबा कन्यादान कय देलखिन। ओ दोसर कुल केर भऽ गेलीह।
किछु ठाम सिद्धियान्त नहि होइत अछि। ओतय पंजी प्रथा से विवाह नै होइत अछि। ओतय विवाह सँ पूर्वहि कन्यागत बर केर पुरा घर-घरैन लेल कपड़ा-लत्ता दान-दहेज केर समान, बर लेल चेन्ह, अंगुठी, आदि लय केँ बरवला ओतय १०-१५ गोटे सँ जाइत छथि आर ओतय भोजन-भात करैत छथि, आर बर केर छेका करैत छथि। जेकरा मिथिला में खानपान कहल जाइत अछि। विवाह केर पहिल विध एतहि सँ शुरू होइत अछि।
२. श्रीमती आशा चौधरी लिखैत छथि –
बहुत बहुत धन्यवाद प्रवीण नारायण चौधरी जी केँ जे हमरा एतेक मान सम्मान दय रहल छथि, जेकर की हम पात्र नहिं छी, तथापि हम कोशिश कय रहल छी।
सिद्धांत केर बारे मे पिताम्वरी दीदी त बहुत नीक सँ बता देलथि, परंतु ओकर स्वरूप आइ के दिन मे बदलि गेल अछि। आब कतहु ओकरा सगुण कहल जाइत अछि आ कतहु ईंगेजमेंट।
वरक परिछन
जखन लड़का आबि जाइत छथि तऽ सब सँ पहिने परिछन शुरू होइत अछि। परिछन = परीक्षण! मतलब जे वर केर जाँच होइत छैन्ह। जाँच एहि बातक जे कोनो तरहक शारीरिक वा अन्य ऐव (कमजोरी) तऽ नहि छैन्ह।
परिछन काल मे वर केर कुर्ता-गंजी सब उतरबा कय देखल जाइए जे देह मे कोनो दाग (बीमारी) त नहि छैन्ह। वर सँ परिचय पुछल जाइए जे वर बौक बताह त नहिं अछि। कनियां मुँहक पान वर केँ खुआयल जाइत अछि ताकि दुनूक प्रेम बनल रहत। नाक पकड़ल जाइत अछि जे वर केँ मिरगी या साँस सम्बन्धी कोनो आरो गंभीर बीमारी त नहि छैन्ह। केरापातक भालरि देखायल जाइत अछि जे आइ दिन सँ आब कनियांक लेहाजे अहिना डोलैत रहब। ठक-बक देखाबय के मतलब भेल जे आब अहां केँ ठकि लेलहुं। हमरा सबहक पूर्वज सब ब्रह्मचारी बनि गुरुकुल मे शिक्षा अध्ययन करैत छलाह, विवाह ओतहि सँ तय होइत छलन्हि। तेँ ब्रह्मचारी सँ गृहस्थ बनेबाक प्रक्रिया केँ ठकबाक बोध हेतु ई विध होइत अछि। ठकि एहि लेल लेलहुं जे आब अहाँ गृहस्थाश्रम शुरू करू। मूजक डोरी संँ बान्हि देलहुँ यानि आब अहाँ बंधन मे छी, आब स्वतंत्र नहि छी। उड़ीदक घाटि चिन्हायल जाइत अछि, सब घाटि सँ बेसी उड़ीदक घाटि फेनाइत अछि से ओहिना अहाँ अपना जीवन मे आगू बढ़ू।
मिथिलाक विवाह मे बहुतो तरहक विध होइत अछि तेँ कहाबत छैक जे ब्याह स विध भारी!
३. श्रीमती किरण झा लिखैत छथि –
विवाहक विधक ओरियाओन
हम अपना जनतबे एहि तरहे लिख रहल छी ,धन्यवाद प्रवीण चौधरी जीके 🙏
विवाह सँ विध भारी
१- कोबर
*भगवती गीत गाबि कोबर लिखल जाइत अछि देवालमें
* नीचामें अरिपन देल जाइत अछि
*अहिबात, पुरहर राखल रहैत अछि
*हाथीपर सरबामें सुपारीक गौर, तामामें मटिया सिन्दुर रहैत अछि
२- मातृकापूजा
* साड़ी, लहठी, सिन्दुर, चौदहटा जनउ, सुपारी , तील, जौ, अक्षत, गंगाजल , पंचगव्य, अरिपन
३-आममहु विवाह
* चंगेरामें पाँचटा आरत पात, धागा, सिन्दुर, पिठार
४- धोबिन केँ सोहाग
* अरिपन पर पालो राखल, चुरा, दही, चीनी
*कनियाकें साड़ी पहिरा कुमारी गौरी पूजय लेल बैसा देल जाइत अछि
५- आज्ञापान
* चंगेरामें अगरबत्ती, पान, सुपारी लऽ कऽ कन्याक भाइ जाइत छथि
*बरागत साड़ी, गहना, इत्यादि एहिमें राखि दैत छथिन्ह
*भाइ ओ चंगेरा भगवतीक चिनबार पर राखि दैत छथि
६-परिछन
* डालामें – ठक, बक, जानडाला, काउछक दीप, कलाइ बेसन, भालैर, पाँचटा आमक मूठरा, पाँचटा गोबरकें मूठरा आमक पात पर राखल, चानन, काजर, सिन्दुर, चितौरक माला, फूलक माला, पानक पात, आरत पात, पान लागल, कनियाक आँठि सुपारी
* खबासनी सिरहर नेने ठाढ़
* बरके नाक पकड़ि मड़बा (परिछन चौकी) के चारू कोन घूमेनायमें घैलमे ठेहुन भिड़ेनाय
७- बरके कपड़ा बदलनाइ
* धोती, जनउ आ डोराडैर
८- ओठंगर
*अरिपन पर उखैर-समाठ, धान, आठटा सुपारी, आठटा हरदि, धागा
*आठटा ब्राह्मण आ एक नौआ
९- नैना जोगिन
* चारिटा आरत पात, सिन्दुर, पिठार, बियनि, आमक पल्लव
* चानन, दूबि, सोना (सिथनोतब) माला दूटा
१०- कनियाँ बर बेदी तर (मड़बा पर) विवाह
* अरिपन, अहिबात, पुरहर, वेदी गारल आ कोसा, पाथर
*चंगेरामे – तिल, कुश, शंख, अक्षत, गाय घी फूलही कटोरीमें, सुरूप, आरिबला मटकुरी पानि राखल
* फूलही थारी, आमक ढहुरि,
*जन्मगाँठ – धोती, धान, सुपारी, पैसा
*चंगेरामें लाबा कोनिया
११- सिन्दुरदान
* तामामें मटिया सिन्दुर, साँखसहेली, सोना, सोनक गेरूली
* पहिने वर सिन्दुरदान करता तकराबाद पाँचटा अहिबाती
१२- घोघट
* सासुरसँ आयल साड़ी
१३- चुमान
* डालापर धान, दही, केरा, नारियल, मिठाई, बाटीमें
रांगल चाउर, दूबि
* कनियाँ हाथमे सिन्दुर, वरक हाथमें पान सुपारी पैसा
४. नवभारत टाइम्स सँ प्राप्त एक हिन्दी लेख केर अनुवाद
मैथिल विवाह केर अनोखा पद्धति!
मिथिलांचल में वैवाहिक रीति-रिवाज कनेक अलग होइत छैक. अक्सरहाँ हमरा सभक जीवन शैली सँ अपरिचित लोक केँ हमरा ओतुका विवाह केर विध–व्यवहार बेतुका और दीर्घावधि लगैत छैक. लेकिन ई सर्वविदित अछि जे मैथिल दम्पति लोकनि मे जे पारस्परिक प्रेम भाव होइत छैक, एक दोसरक प्रति जे सम्मान केर भावना होइत छैक, ओ गौर करयवाली बात छैक. कहियो-कहियो एकदमे बेमेल विवाह सेहो सफल भऽ जाइत छैक.
सबसँ पहिने वर जखन वधु केर द्वार पर अबैत अछि तऽ वर केँ सभक सोझाँ अपन कपड़ा बदलय पड़ैत छैक जाहि सँ वर केर कोनो शारीरिक दोष त नहि? फेर (विधकरी-एक अनुभवी महिला जिनका ऊपर सब विधि–व्यवहार करबेबाक जिम्मा रहैत अछि) द्वारा परिछन केर दौरान वर सँ गृहस्थ जीवन केर व्यवहारिक प्रश्न सब पूछल जाइत छन्हि. जेना दुइ दालिक बेसन मे फर्क बुझनाय आदि. फेर कोहबर में नैना-जोगिन. जाहि मे भावी पत्नी और साली केँ बिना देखनहि (दुनू कपड़ाक ओहार मे नुकायल रहैत छैक) ताहि मे सँ एक केँ चुननाय. एहि मे लोक केँ खूब मनोरंजन त होइते छैक, वरक पारखी नजरि सेहो बुझय मे आबि जाइत छैक. तेकरा बाद समाज परिवार केर बुजुर्ग लोकनि संग मिलिकय ओठंगर कुटल जाइत छैक यानि पूरे समाज केर स्वीकृति केर संग गृहस्थ जीवन मे प्रवेश केर अनुमति. चाहे ओठंगर कूटनाय हो या भाइ केर संग मिलिकय धान-लावा छिटनाय, एहि तमाम रिवाजक पाछाँ कोनो न कोनो व्यवहारिक तर्क होइते टा छैक. फेर आमक काँच लकड़ी केँ प्रज्वलित कय ओहि केर समक्ष मन्त्र द्वारा विवाह संपन्न कराओल जाइत छैक। वैह आगि पर ओठंगर मे कुटल धान केर चाउर सँ वर खीर बनबैत अछि अर्थात् गृहस्थी मे पूर्ण सहयोगक तैयारी. वधु केँ प्रथम सिंदूर दान अलग सिंदूर (भुसना) सँ कयल जाइत छैक. मतलब एखन तक वर केर परीक्षा संपन्न नहि भेल अछि! एहि विवाह केर बाद वर–वधु कोहबर (वर–वधु केर कोठली) मे जाइत अछि. कोहबर केर चित्र सभ द्वारा सजायल गेल रहैत छैक जाहि मे सांकेतिक रूप सँ गृहस्थ जीवनक महत्व केँ देखायल जाइत छैक. एहि दिन सुहाग शैया नहि सजायल जाइत छैक बल्कि जमीन पर सुतबाक व्यवस्था कयल जाइत छैक. कोहबर मे विधकरी वघू केँ लय कय अबैत छथि आर वर-वधु केेर झिझक केँ तोड़बाक माध्यम बनैत छथि. ऐगला तीन दिन धरि यैह क्रम चलैत छैक. वर-कन्या विधकरी केर माध्यम सँ मात्र मिलैत छथि. एहि तीन दिनक दौरान वर-वधू केर भोजन मे निमक नहि खुआओल जाइत छन्हि. जाहि सँ इन्द्रिय शिथिल रहय. विध सब निरन्तर दिन भरि चलैत रहैत अछि. वर–वधु एक दोसर केँ नीक जेकाँ बुझय लगैत छथि. हँ, बरियाती लोकनि वर केँ छोड़िकय वापस चलि जाइत छथि.
असल विवाह चारिम (चतुर्थी) दिन फेर होइत अछि. अगर कन्या अपरिपक्व हो तँ, वर किछु दिन ससुरारिये मे रहि जाइत अछि जाहि सँ कन्या केँ अन्जान माहौल मे ढलय मे असुविधा नहि हो. कहियो-कहियो त सालो भरि या ओहू सँ बेसी दिन धरि लड़की अपन नैहरे मे रहि जाइत अछि. एहि दौरान सालो भरि हरेक पाबनि–त्योहार मे लड़की लेल सनेश सब अबैत रहैत छैक. अंत मे सुविधानुसार कन्या केर विदाई होइत छैक, जेकरा द्विरागमन कहैत छैक.
एहि पूरे आयोजन मे गौर करयवाली बात छैक, समाज मे परिवार केर महत्व, परिवार अगर संस्कारी हेतय तऽ कन्या सेहो नीक संस्कारवाली हेतैक. एतय ऊपरी सुन्दरता सँ बेसी सुन्दर संस्कार केँ देखल जाइत छैक कियैक तँ स्त्री मात्र परिवार केँ संस्कार दैत अछि. मिथिलांचल मे महिला लोकनि केँ काफी महत्व देल जाइत छन्हि.
मैथिल विवाह केर मूल स्वरूप यैह थिक, हाँ आब लोक अपन सुविधानुसार फेर-बदल कय केँ विवाह संपन्न करबैत छथि. गाम मे एखनहुँ धरि यैह रीति रिवाजक अनुसार विवाह होइत छैक.
(ई लेख एखन निरन्तरता मे रहत, जेना-जेना लेख संग्रह होयत, एकरा एडिट कय केँ जोड़ि देल जायत।)


text:
शुरूआती जानकारी केर मुताबिक, जखन बॉयलर फाटल ओहि समय100 सँ बेसी कर्मचारी मिल मे काज करैत छल। एखनो कैको मजदूरक भीतर फंसबाक बात कहल जे रहल अछि। घटना केर सूचना भेटते कैको थाना केँ पुलिस घटनास्थल पर पहुंच गेल अछि, आओर राहत - बचाव काज मे जुटल अछि। घायल सभकेँ नजदीकी अस्पताल मे भर्ती कराओल गेल अछि।
गोपालगंज सरकारी अस्पताल केँ अधीक्षक शशिकांत मिश्रा केर मुताबिक, 90 प्रतिशत सँ बेसी जड़ल 9 गोटा क' अस्पताल मे भर्ती कराओल गेल अछि, जिनका सभक स्थिति गंभीर अछि। किछु क' पीएमसीएच लेल रेफर कायल जे रहल अछि।
पुलिस केर मुताबिक, जिला मुख्यालय सँ लगभग 15 किलोमीटर दूर सासामूसा चीनी मिल मे कैल्हि रातिक लगभग साढ़े ग्यारह बजे बॅायलर अत्यधिक गर्म भेलाक कारण सँ फाटि गेल। घटना काल कैको मजदूर मिल मे काज करैत छल। मुख्यमंत्री नीतीश कुमार मृतक सभक परिजन क' 4 लाख टाका मुआवजा राशि देबाक घोषणा केना अछि।


text:
दिल्ली-मिथिला मिररः जीवन मे व्यक्ति अपन पहिचान, संस्कार ओ संस्कृति बचेवा लेल नानान तरहक कार्य करैत अछि। जखन पहिचान लोकक आन, बाण ओ शान आ कि प्रतिष्ठाक विषय बनि जाइत छैक त मनुख ओकरा संवर्धन हेतु युद्ध तक लड़वा सं पाछु नहि हटैत अछि मुदा जौं समाजक आंखि सोझा कोनो चीजक अकाल मृत्यु होइत रहै आ समाज ओहि दिस ध्यान नै दै त ओकरा कि कहि सकैत छी? आई मिथिला मिरर एकटा एहने विषय पर अहां लोकनिक आंखि खोलय जा रहल अछि आ निश्चित रूपहिं ई एकटा चेतनाक विषय भ सकैत अछि मैथिलजनक लेल कि कोना हमरा सब अपन धरोहर कें अकाल मृत्यु हेवा लेल छोइर रहल अछि आ ओहि धरोहर कें कियो आओर नव नाम सं बजार मे आनि एकटा नव पहिचान द ओकरा स्थापित करेवा मे सफल भ जाइत अछि।
पिरिकिया सं गुजिया तक, विलुप्त होइत मैथिलित्व, गर्म होइत बजार
जी हां, आई हम बात क रहल छी पिरिकिया अर्थात पुरूकिया’क। मिथिलाक घर आंगन मे ई नाम कोनो परिचयक बाट नहि ताकि रहल अछि अस्तु विवाह, दुरागमन सं लय कतेको शुभ कार्य मे भार-दौर सठवा मे एकर अहम स्थान रहैत छैक। एकटा एहन मिठाई जेकर जन्म मिथिला मे भेल आ ई सनेश समस्त मिथिलाक घर-घर मे अपन समुचित स्थान बनेवा मे पूर्णरूपेण सफल रहल। मुदा खांटी मिथिलाक अहि मिठाई कें जौं दिल्ली, कोलकाता, मुंबई, चेन्नई ओ कि बिहारक राजधानी पटनाक कोनो मिठाई दोकान पर खोजब त ओ सहज रूप सं भेट जायत मुदा ओ पुरूकियाक नाम सं नहि अपितु ‘गुजिया’क नाम सं।
पिरिकिया सं गुजिया कोना?
एकटा कहाबत मिथिला मे आम छै कि बाडि़क पटुआ तीत! दैनिक भाग-दौड़क अहि जमान मे लोक दोसराक नीक ओ अधलाह देखवाक त कोशिश करैत अछि मुदा अपन कोन नीक चीज छै आ ओकर कोन महत्व छैक अहि बात पर विचार केनाई बिसैर जाइत अछि। पुरूकियाक संग सेहो इहै भेलैक, मैथिल बस एकरा अपन घर ओ पावनि-तिहार पर बनैवला मिठाई बुझी एकरा अपने तक सिमैट क राखि लेलनि मुदा पुरूकियाक कि महता छलै ओकरा पर विचार करब कोनो उचितगर बात आम मैथिल कें नहि बुझेलनि।
एहन मे जे अहि वस्तुकें नीक जेना आ निकट आबि देखलक ओ एकर असली पहिचान कें बुझवा मे बेसी विलंब नहि केलक आ झट सं मिथिलाक पिरिकिया कें अपन एकटा नव नाम दैत ओकरा गुजिया बना देलक। आई कें तारीख मे जौं कोनो आम मैथिल कें अहि बातक जानकारी देव कि ई मिठाई मिथिलाक छी त ओ एक बेर नंिह अनेको बेर अहांक मुंह दिस ताकत आ अंत मे अहि मिठाई कें मिथिला छोरि गुजरात, बंगाल, महाराष्ट्र इत्यादिक नाम संग जोडि़ देत।
मार्केटिंग ओ प्रचारित करवा मे विफल
ई दशा सिर्फ पिरूकियेटाक नहि अपितु मिथिलाक बहुतो एहन वस्तु ओ चीजक अछि जे मिथिला सं जन्म लेलाक बादो आई कोनो आन शहरक नाम ओ परिचय आ जानल जा रहल अछि। हमरा सब अदौकाल सं अपन पहिचान कें नुका क रखवा मे विश्वास रखलौह, ओकरे ई परिणाम थिक जे हमर अपन खांटि माटि-पाइन सं जुड़ल चीज हमरा सबहक आंखिक सोंझा आई कोनो नव रूप ओ नव नाम सं हमरे लोकनिक आंखिक सामने आबि रहल अछि। जौं हमरा सब अपन धरोहर कें चिन्हित क ओकरा सम्रग बजार मे लोकक सामने लायब त निश्चित रूपहिं अपन धरोहर अपने लग रहत ओ विश्व सेहो ओकरा मैथिलक धरोहर ओ मिथिलाक माटि-पाइन सं जुड़ल मानय लागत। मुदा आपसी कुक्कुर कटौज सं जखन फुरसैत होइ तखन ने कोनो आम मैथिल अहि दिस ध्यान देताह।
कोना हैत धरोहरक संवर्धन?
डिजीटल युग मे कोनो चीज कें प्रचारित करब आब ओतेक भीरहगर नहि रहि गेलैक जतेक कि दू दशक पूर्व छल। आब ओ समय आबि गेल छैक जखन हमरा लोकैन्हि बेसी सं बेसी संख्या मे अपन धरोहर कें लय दुनियांक सोंझा मे आबि आ ओकरा आम लोकक बीच राखैत प्रखरता सं बल दय कहि जे ई हमर धरोहर अछि आ एकर पहिचान हमरे लोकैन्हि सं जुड़ल छैक। भारत, नेपाल संिहत विश्वक केानो कोण मे जतय मैथिलजन छैथ ओहिठाम मैथिलक धरोहर कें लोक तक पहुंचा रोजगारक सृजन सेहो क सकैत छैथ आ ओहि सं मिथिला, मैथिलीक समुचित प्रचार प्रसार सेहो भ जायत। आब ओ समय आबि गेल छैक कि हमरा सब देश, विदेश मे जतय कोनो तरहक प्रदर्शनी होइ ओहि मे अपन समस्त धरोहर कें ल जा ओकरा विश्व सोंझा प्रचारित करी।
पिरिकयाक रंग रूप समयक संग मिथिलो मे बदलैत रहलै मुदा ओकर नाम मे जे परिवर्तन भेलै ओकर भरपाई शायदे कियो क सकैत अछि। स्थिति एहन छैक जे एखन होलीक अवसर पर देश मे सब सं बेसी बिकाईवला मिठाई मे पिरिकिया अग्रणी अछि मुदा ओ गुजियाक नाम सं नहि कि पुरूकियाक नाम सं। जौं आबो आम मैथिल अपन धरोहरक संवर्धनक लेल नहि जागृत हेताह त अहिना पिरिकियाक बाद फेर कोनो आम मिथिला, मैथिली सं जुड़ल वस्तु कोनो नव नाम सं बजार मे अपन पहिचान बनावैत रहत आ आम मैथिल ओहि दिस बस टुकुर-टुकुर ताकैत रहताह।


text:
पत्रकार ओ मिथिलानी एक्टिविस्ट करुणा झा सँ चंदन कुमार झाक ऑनलाइन साक्षात्कारक प्रमुख अंश—
अहाँ एकटा सामाजिक कार्यकर्ताक रूपमे काज कऽ रहल छी संगहि 'दहेज मुक्त मिथिला'क उपाध्यक्ष सेहो छी. एहि विषय मे किछु जानकारी दिअ'?
हम सप्तरी (नेपाल मिथिला) मे रहैत छी, जे मिथिला केर केंद्र मानल जाइत छैक. दहेज़ मिथिला केर बहुत भीषण समस्या छैक. उच्च वर्ग मे ई बेसी छैक. लोक बेटी कें एहि हेतु बेसी शिक्षित नहि करैत अछि जे ओकर बियाह मे बेसी दहेज़ देबय पडत. समाज मे एहि सं बेजाय बात की भ' सकैछ.
ई जे 'दहेज मुक्त मिथिला' नामक संस्था अपने चलबैत छी तकर की उद्देश्य आ' कार्ययोजना अछि ?
दहेज़ केर विरोध आ समाज सं एहि कृत्यक अंत हमर सभक मूल उद्देश्य अछि. एहि हेतु हम सभ जनजागरण करैत छी. मुख्य रूप सं महिला सशक्तिकरण पर जोर देइत छी. महिला अपने सुदृढ़ रहत त' लोक सचेत भ' जायत. हमरा सभ कें ओहि बियाह केर बहिष्कार करबाक चाही जाहि मे दहेज़ देल-लेल गेल हो. बेटी कें अपना पयर पर ठाढ़ होयबाक अवसर देल जयबाक चाही.
नारीक शिक्षा आ' जागरूकताक लेल अहाँ सभ लग कोनो कार्ययोजना अछि ?
हम सभ दहेज़ केर विरोधे नहि, ओकर नामोनिशान मेटयबा लेल तत्पर छी. ताहि लेल महिला शिक्षा आ रोजगार मौलिक आवश्यकता छैक. समाज मे बेटी जखन अपन पयर पर ठाढ़ होमय लागत त' दहेज़ समापन होयत. एहि लेल गरीब घरक बेटी कें निशुल्क शिक्षा ओ रोजगार केर व्यवस्था करबाक कार्यक्रम अछि. काज कठिन छैक असंभव नहि. हम सभ अपन प्रयास क' रहल छी.
अहाँ सभ जे नारी चेतनाक लेल गोष्ठी वा आन-आन आयोजन करैत छी से कोन स्तर पर ? एहि गोष्ठी सभ मे आम नागरिक, खासकऽ महिलाक सहभागिता कतेक रहैत अछि ?
हम सभ जतेक दिन सं एहि मे लागल छी आ जतेक काज कयल से सकारात्मक रहल अछि. शहरी क्षेत्र मे महिला सहभागिता छैक मुदा गाम-घर मे महिला जुटायब कठिन. ओना गाम-घर मे सेहो महिला एहि दिस झुकल अछि. हमर सभक कार्यक्रम मे मानवाधिकार संस्था ओ बुद्धिजीवी वर्गक संग त' रहिते अछि.
दहेज मुक्त मिथिलामे शामिल हेबा सँ पहिने अहाँ कोन तरहक कार्यक्रम सभ चलबैत रही ?
अहाँ सभ जे नारी चेतनाक लेल गोष्ठी वा आन-आन आयोजन करैत छी से कोन स्तर पर ? एहि गोष्ठी सभ मे आम नागरिक, खासकऽ महिलाक सहभागिता कतेक रहैत अछि ?
हम सभ जतेक दिन सं एहि मे लागल छी आ जतेक काज कयल से सकारात्मक रहल अछि. शहरी क्षेत्र मे महिला सहभागिता छैक मुदा गाम-घर मे महिला जुटायब कठिन. ओना गाम-घर मे सेहो महिला एहि दिस झुकल अछि. हमर सभक कार्यक्रम मे मानवाधिकार संस्था ओ बुद्धिजीवी वर्गक संग त' रहिते अछि.
दहेज मुक्त मिथिलामे शामिल हेबा सँ पहिने अहाँ कोन तरहक कार्यक्रम सभ चलबैत रही ?
हम बारह साल सं मैथिली अभियान सं जुडल छी. अंतर्राष्ट्रीय मैथिली परिषद् केर नेपाल केर अध्यक्ष छी. मैथिली महासंघ नेपाल कें सदस्य आ स्वतंत्र पत्रकार छी. विगत ४ साल सं एफएम मे मैथिली मे समाद देइत छी. नेपालक समादपत्र गोरखापत्र मे मैथिली मे स्तम्भ लिखै छी. हमर विषय आ कलाप महिला केन्द्रित रहैत अछि.
आबय बला समय मे मिथिलाक बदलैत सामाजिक व्यवस्था कें धेयान मे रखैत अहाँ नारीक भूमिका केहन कऽ देखैत छी ?
पहिने केर अपेक्षा बहुत सुधार भेल अछि. जाओं मिथिलानी तैयार हेतीह त' मिथिला सं दमन- शोषण समाप्त भ' सकइए. लोकक मानसिकता सेहो बहुत हद धरि बदलल अछि. सचेष्ट महिला सभ समाज बदलि सकैत छथि.
सुधार कार्यक्रम लेल फंड कोना जोगारैत छी?
मिथिला/मैथिली क्रियाकलाप मे फंड नहि भेटैत छैक. बहुत लोक कार्यक्रम लेल उत्साहित करैत छथि मुदा फंड फंड नहि छैक. आश्वासनक कोनो कमी नहि अछि मुदा टाकाक कमी छैक. हमरा जनैत मिथिला मे सामाजिक सरोकारक काज अपन बटुआ सं लोक करैत अछि. मुदा से कतेक दिन लोक करत? एक दिस सरकारक उदासीनता आ दोसर दिन लोकक, दुनूक मारि खाइत लोक एहन कार्यक्रम करैत अछि. फंड चाहबे करी तखने कोनो पैघ कार्यक्रम आ अभियान सफल भ' सकैत अछि. तखन कटिबद्ध लोक काज करिते अछि.
आबय बला समय मे मिथिलाक बदलैत सामाजिक व्यवस्था कें धेयान मे रखैत अहाँ नारीक भूमिका केहन कऽ देखैत छी ?
पहिने केर अपेक्षा बहुत सुधार भेल अछि. जाओं मिथिलानी तैयार हेतीह त' मिथिला सं दमन- शोषण समाप्त भ' सकइए. लोकक मानसिकता सेहो बहुत हद धरि बदलल अछि. सचेष्ट महिला सभ समाज बदलि सकैत छथि.
सुधार कार्यक्रम लेल फंड कोना जोगारैत छी?
मिथिला/मैथिली क्रियाकलाप मे फंड नहि भेटैत छैक. बहुत लोक कार्यक्रम लेल उत्साहित करैत छथि मुदा फंड फंड नहि छैक. आश्वासनक कोनो कमी नहि अछि मुदा टाकाक कमी छैक. हमरा जनैत मिथिला मे सामाजिक सरोकारक काज अपन बटुआ सं लोक करैत अछि. मुदा से कतेक दिन लोक करत? एक दिस सरकारक उदासीनता आ दोसर दिन लोकक, दुनूक मारि खाइत लोक एहन कार्यक्रम करैत अछि. फंड चाहबे करी तखने कोनो पैघ कार्यक्रम आ अभियान सफल भ' सकैत अछि. तखन कटिबद्ध लोक काज करिते अछि.
Tags: साक्षात्कार


text:
माननीय सूचना तथा संचार राज्य मन्त्री माननीय भुतपुर्व संस्कृति पर्यटन तथा नागरीक उड्यायन मन्त्री तथा पासाङल्हामू पर्वतारोहण प्रतिष्ठान का अध्यक्ष द्वारा तेन्जीङ हिलारी विमानस्थल एवं लुक्ला क्षेत्रको अनुगमन
माननीय सूचना तथा संचार राज्य मन्त्री गोकुल प्रसाद बास्कोटा ज्यू , माननीय भुतपुर्व संस्कृति पर्यटन तथा नागरीक उड्यायन मन्त्री तथा पासाङल्हामू पर्वतारोहण प्रतिष्ठान का अध्यक्ष कृपासुर शेर्पा ज्यू द्वारा तेन्जीङ हिलारी विमानस्थल, खुम्बु पासाङल्हामू गाउ पालिका वडा नं २ वडा कार्यालय, दुर संचार संस्था शाखा कार्यलय लुक्ला एवं लुक्ला क्षेत्रको अनुगमन गरियो ।


text:
धरणीधर कोइराला
धरणीधर कोईराला(वि.सं. १९४९ - वि.सं. २०३६) नेपाली भाषासेवी तथा शिक्षाविद् धरणीधर एक कुशल कवि सेहो अछि ।
जीवनी[सम्पादन करी]
धरणीधरक जन्म तात्कालिन पूर्व २ नम्बर, दुम्जामे वि.सं. १९४९ साल माघ २४ गते भेल अछि । माता पूण्यमातादेवी तथा पिता आवन्तिनाथ कोईरालाका पुत्र धरणीधरक बाल्यकाल हजुरबुबा पूर्णानन्दक काखमे बितल । बनारससँ आई ए क अध्ययन पुरा कैर कवि धरणीधर नेपालमे जागिर नमिलपछा अपन समकालिन मित्र पारसमाणि प्रधानक सहयोगमे वि.सं.१९७६ मे दार्जिलिङक एक सरकारी विद्यालयमे नेपाली शिक्षकक रूपमे प्रवेश करलक । शिक्षकक रुपमे रहेल समय कलकत्ता विश्वविद्यालयसँ स्नातक तथा ढाका विश्वविद्यालयसँ बि टि परिक्षा उत्तिर्ण करल धरणीधर संस्कृत भाषाक प्रकाण्ड विद्वान छल । पछ ओहि विद्यालयमे प्रधानाध्यापकक कार्यभार पावल धरणीधर सन् १९४९मे सेवानिब्रित्त भेल । तहिना स्वतन्त्र भारतक पहिल विधानसभा निर्वाचनमे काङ्ग्रेसक तर्फसँ प्रत्यासी बनल धरणीधर पराजित भेला वाद सन् १९४९ डिसेम्बर सँ दार्जिलिङ जिला सामाजिक शिक्षा अधिकारी भऽ सन् १९५४ डिसेम्बर धरि कार्यरत रहल । तहिना वि.सं. २०१२ सालमे नेपाल फर्किएल धरणीधर फर्पिङक त्रिभुवन आवासीय माध्यमिक विद्यालयमे प्रधानाध्यापकक रुपमे कार्यरत रहल । अपन सम्पूर्ण जीवन नै नेपाली भाषा तथा शिक्षाक सेवामे समर्पित कैर धरणीधरक वि.सं. २०३६ सालमे पशुपति क्षेत्रमे निधन भेल ।
शिक्षा[सम्पादन करी]
बाल्यकाल[सम्पादन करी]
कृतिसभ[सम्पादन करी]
धरणीधरद्वारा लिखित नैवेद्य नामक प्रसिद्ध कविताकृति बाहेक स्पन्दन, नेपाली मन्जरी, लोकक राज जहिना कविताकृतिसभ सेहो प्रकाशित अछि। धरणीधर विभिन्न लेख रचना , जीवन तथा वक्तव्यसभ नेपाली वाङमयके देने अछि। शैक्षिक तथा सामाजिक चेतना, उच्च सस्कार, देशभक्ति एवम् मानविय धारणा जगावल खालक प्रेरणा धरणीधरक कृतिसभमे मिलैत अछि ।
पुरस्कार तथा सम्मान[सम्पादन करी]
वि.सं. २०२२ सालमे धरणीधरके नेपाल प्रज्ञा प्रतिष्ठानसे त्रिभुवन प्रज्ञा पुरस्कार सँ सम्मानित करला साथ आजिवन प्राज्ञक रुपमे सम्मान देलक । वि.सं. २०३१ सालमे नेपाली साहित्य सम्मेलन रथ शोभायात्रा गराई सम्मान देलक । वि.सं. २०३१ सालमे त्रिभुवन विश्वविद्यालय साहित्य महाविद्यावारिधिसँ सम्मानित केने अछि ।
बाह्य जडीसभ[सम्पादन करी]
- मदन पुरस्कार गुठी
- नेपाली वाङमयका साधक आ साधना, डा तुलसी भट्टराई


text:
दुनू गोटा अप्पन अप्पन आधा बर्फमलाइ खेने होएब कि, सा "जँ हम अहाँक सामने मरि गेलौं तँ हमर सारापर चबूतरा बना देब ।"
मेघ धरि उँच उँच पहाड़, चारू कात प्राकृतिक सौंदर्य, मखमल सन घास, स्वर्गसन वातावरण, बर्फमलाइ केर आनन्दक बिच अचानक एहेन गप्प सुनि, बर्फमलाइ हमर मुँहसँ छूटि हाथमे ठिठैक गेल । कनिक काल सा केर मुँह पढ़ैक असफल प्रयास केलाक बाद; "अवस्य एकटा सुन्दर चबूतरा । जँ हम पहिने मरि गेलौं तँ एतेक व्यवस्था ज़रूर कय जाएब जे एकटा नीक चबू.... "
बिच्चेमे सा हमर मुँहकेँ अप्पन हाथसँ दाबैत, "नीक नहि साधारणे चबूतरा मुदा अहाँक हाथे आ ओहिपर लिखल हुए "सोहागिन सा ।"
@ जगदानन्द झा 'मनु'


text:
भारत आ चीन कें बीच बनल तनाव कें असर सोशल मीडिया पर सेहो देखबाक मिल रहल अछि. माइक्रोब्लॉगिंग साइट ट्विटर चीन पर बनल एकटा कार्टून क’ ल’ अमूल कें ट्विटर अकाउंट सस्पेंड क’ देलनि. जखन, सोशल मीडिया मे अमूल अकाउंट सस्पेंड करय क’ ल’ यूजर्स केर हंगामा कें बाद ओकर ट्विटर अकाउंट दोबारा चालू क’ देल गेल.
अमूल केर अकाउंट सस्पेंड केलाक एक दिन बाद ट्विटर कहलनि जे एकर कारण सुरक्षा सं जुड़ल प्रक्रिया अछि. ओ कहलनि जे अमूल ब्रांड नाम सं खाद्य उत्पाद बनाबय वला कंपनी गुजरात सहकारी दुग्ध विपणन परिसंघ केर ट्विटर अकाउंट चाइर जून कें साझ मे ब्लॉक क’ देल गेल छल. जखन, अकाउंट पांच जून कें फेर सं शुरू भ’ गेल .ट्विटर केर प्रवक्ता अहि विषय मे कहलनि जे अकाउंट्स कें सुरक्षा हमरा लेल एकटा महत्वपूर्ण प्राथमिकता अछि. ई सुनिश्चित करय कें लेल जे कोनो खाता केर सुरक्षा सं समझौता नै कयल गेल अछि, कखनो खाताधारक कें लेल एक सरल रीकैप्चा प्रक्रिया प्रयोग करैत अछि. ई प्रक्रिया मूल खाताधारक कें लेल आसान अछि, परन्तु स्पैम कें लेले या फर्जी खाताधारक कें लेल ई मुश्किल होयत अछि.
अमूल कें प्रबंध निदेशक आरएस सोढ़ी कहलनि जे कंपनी केर ट्विटर खाता चाइर जून कें राइत मे ब्लॉक कयल गेल. जखन, ट्विटर पर ई मुद्दा उठेबाक बाद पांच जून केर सुबह खाता क’ दोबारा चालू बहाल कयल गेल. ओ कहलनि जे हमर ट्विटर खाता चार जून केर राइत मे ब्लॉक कयल गेल छल आ 5 जून केर सुबह फेर सं बहाल भ’ गेल. ट्विटर सं पूछने छी जे खाता केर ब्लॉक करबाक कारण की छल. जवाब केर इंतजार अछि.


text:
सुनील कुमार झा
रविदिन पूर्णिया क श्रीनगर प्रखंड क छोट स गाम चनका मे, जखन देश विदेश स आयल आभासी दुनिया क सितारा अपन चमक बिखेर रहल छलाह तखन नैनपन मे हीरो-होंडा क एकटा विज्ञापन स्मरण करबा लेल बाध्य छलहुं, जाहि मे कहल गेल छल- जे बाट गाम स शहर दिस जाइत अछि, ओ बाट शहर स गाम दिस सेहो अबैत अछि। स्थानीय किसान आओर सोशल मी़डिया मे सक्रिय गिरीन्द्र नाथ झा आओर श्रीनगर डयोढी क चिन्मयानंद सिंह एहने बाट कए आइ कोलकाता आ दिल्ली स गाम दिस अनबाक प्रयास क रहल छथि। हिनक प्रयास स सोशल मीडिया मीट क आयोजन एकटा एहन गाम मे भेल जाहि ठाम पहुंचबा लेल एखनो ढंग क सडक नहि अछि, मुदा आभासी दुनिया स संपर्क लेल इंटरनेट उपलब्ध अछि। इ आयोजन नैनपन क भतकुरिया भोज क स्मरण करा देलक। तरह-तरह कए लोग एहि मे जुटलाह। कियो वामपंथी छलाह, त कियो उत्तर आधुनिक विमर्शकार। कियो आरएसएस क प्रचारक छलाह त कियो पत्रकार। सोच आ भाषा मे सब अपना मे अलग अलग, मुदा सब कए जोडि रहल छल एकटा अदृश्य तरंग जेकरा स्पेंट्रम कहल जाइत अछि। लगभग पूरा दिन क एहि बैसार में मुख्य रूप स सोशल मिडिया क लोकतंत्र पर चर्च भेल आ ओ देखबा लेल सेहो भेटल। किछु पुरान आ गंभीर सदस्य एकर पैरवी केलथि जे फालतू टाइप क पोस्ट पर सामूहिक प्रतिबंध लगाउल जाये, मुदा इ प्रस्ताव बाकी सदस्य कए नीक नहि लागल आ प्रस्ताव चर्च क बिना खारिज क देल गेल। मीडिया मीट मे जे तार्किक निष्कर्ष निकलल ओ इ छल जे अभिव्यक्ति क आजादी क समर्थक आब बेसी छथि जखन कि विरोध करनिहारक संख्या कम भेल जा रहल अछि। सोशल मिडिया क दुनिया एकटा समुद्र अछि आ आहि मे सब कए अपन अपन नदी कए विसर्जित करबा लेल विनम्रता स अनुमति देबाक चाही।
फेसबुक, ट्विटर आओर ब्लॉग जेहन सोशल मीडिया स जुडल लोक जखन शहर स कोसी क कछैर क रुख करैत छथि त खिस्से बदलि जाएत अछि। अमर कथाकार फणीश्वर नाथ रेणु क धरती पर सोशल मीडिया क दिग्गज जखन इकट्ठा भेलाह त माहौल आंचलिक ग्लोबलाइजेशन क भ गेल। बैसा मे गामक विकास पर कईटा सुझाव आयल आ ओहि पर चर्च भेल। सभ एक सुर मे गाम क विकास मे इंटरनेट आ सोशल मीडिया क योगदान कए महत्वपूर्ण मानलथि। एकर अलावा ग्रामीण भारत, डिजिटाइलेजशन आओर सोशल मीडिया से जुड़ल तमाम मुद्दा पर एहि बैसार मे चर्चा भेल। बैसार मे मुख्य रुप स नेपाल स आयल युवा उद्यमी प्रवीण नारायण चौधरी, वरिष्ठ साहित्यकार आओर बिहार प्रशासनिक सेवाक अधिकारी तारानंद वियोगी, स्टील ऑथोरेटि ऑफ इंडिया क सेवानिवृत अधिकारी एनके ठाकुर, शिक्षाविद राजेश मिश्र, धरोहर रक्षा पर काज करिनिहार अमित आनंद सहित कई गोटे शामिल भेलथि।
कार्यक्रम क आयोजक गिरीन्द्र नाथ कहलथि जे ओ अपन किछु दोस्त स विचार केलाक बाद चनका गाम मे एहि तरहक आयोजन करबाक योजना तैयार केने छलाह आओर आइ सबकिछु सफल देखिकए ओ खुश छथि। ओ कहलथि जे आगाँ सेहो एहि तरह क कार्यक्रम आयोजित होएत रहत। गाम मे विकासक किरण संगे डिजिटल दुनिया क रोशनी सेहो पहुँचेबाक बेगरता अछि। प्रधानमंत्री क डिजिटल इंडिया क नारा कए गाम तक पहुंचेबा क लेल ऐहन कार्यक्रम क जरुरत अछि, ताकि गाम देहात क लोग सेहो इंटरनेट क ताकत आ फायदा कए बुझि सकय। गिरीन्द्र नाथ कहलथि कि ओ आगाँ सेहो गाम-देहात मे एहि तरह क बैसार आयोजित करैत रहताह। एकर अलावा ओ गाम मे स्कूली छात्र लेल सेहो एकटा योजना पर काज क रहल छथि, एहि लेल आईआईटी खडगपुर क छात्र संग सेहो संपर्क मे छथि। योजना क तहत चनका गाम क ग्रामीण आ स्कूली बच्चा कए डिजिटल दुनिया स रुबरु कराउल जाएत।
चनका बनल आधुनिक ग्रामीण बिहारक पहचान
पिछला एक साल पहिने तक पूर्णिया क श्रीनगर प्रखंड क छोट स गाम चनका क नाम आसपास क जिला मे सेहो लोक ठीक स नहि जनैत छल, मुदा पिछला एक साल मे स्थानीय किसान आओर सोशल मी़डिया मे सक्रिय गिरीन्द्र नाथ झा चनका कए आधुनिक ग्रामीण बिहारक केंद्र बना देलथि अछि। एहि मे हुनक संग द रहल छथि बनैली स्टेट क श्रीनगर डयोढी क कुमार चिन्मयानंद सिंह। श्रीनगर बिहारक पहिल शिक्षामंत्री कुमार गंगानंद सिंह क गाम अछि। चनका कए आधुनिक ग्रामीण बिहारक केंद्र बना देनिहार गिरीन्द्र नाथ झा अपनहुं शिक्षित युवा लेल एकटा आदर्श बनि गेल छथि। दिल्ली विश्वविद्यालय स शिक्षित आ कानपुर आ दिल्ली मे पत्रकारिता केलाक बाद श्री झा चनका क खेत मे अपना कए समर्पित क चुकल छथि। हुनक किसानी रेणु आ गुलजार क सपना कए साकार करबा लेल अछि। गिरीन्द्र नाथ झा ओहि युवा टोली लेल एकटा उदाहरण छथि जे अपन जमीन छोडि आन ठाम नौकरी लेल जाइत अछि। गिरीन्द्र नाथ झा आओर चिन्मयानंद सिंह क जोड़ी एतौका किसान कए यूट्यूब जेहन सोशल मीडिया टूल स सेहो परिचय कर रहल छथि। एकरा संगहि पिछला एक साल मे हिनक सबहक प्रयास स चनका मे यूनिसेफ क सौजन्य से ग्राम्य फिल्म महोत्सव क आयोजन भेल। एकर अलावा अंतराष्ट्रीय साइकिल चालक जोड़ी डेविड आओर लिंडसे फ्रेनसेन चनका आयल छलथि आ चनका क किसानी स अवगत भेलथि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
द्वितीय विश्वयुद्ध
द्वितीय विश्वयुद्ध १९३९ सँ १९४५ धरि चलल विश्व-स्तरीय युद्ध छल । लगभग ७० देशसभक थल-जल-वायु सेनासभ एही युद्धमे सम्मलित छल । एही युद्धमे विश्व दु भागसभमे बाँटल छल - मित्र राष्ट्र आ धुरी राष्ट्र। एही युद्धक काल पूर्ण युद्धकऽ मनोभाव प्रचलनमे आएल कियाकी एही युद्धमे लिप्त समुचा महाशक्तिसभ द्वारा अपन आर्थिक, औद्योगिक तथा वैज्ञानिक क्षमता एही युद्धमे झोकि देने छल । एही युद्धमे विभिन्न राष्ट्रसभक लगभग १० करोड़ सैनिकसभ द्वारा भाग लेने छल, तथा ई मानव इतिहासक सभसँ घातक युद्ध साबित भेल । एही महायुद्धमे ५ सँ ७ करोड़ व्यक्तिसभक मृत्यु भेल कियाकी एकर महत्वपूर्ण घटनाक्रममे असैनिक नागरिकसभक नरसंहार- जहिमे होलोकास्ट सेहो सम्मिलीत अछि- तथा परमाणु हथियारसभक एकमात्र प्रयोग सम्मिलीत अछि (जेकर कारणसँ युद्धक अन्तमे मित्र राष्ट्रसभक जीत भेल)। एही कारण ई मानव इतिहासक सभसँ भयङ्कर युद्ध छल ।[१]
मुदा जापान चीनसँ सन् १९३७ ई. सँ युद्धक अवस्थामे छल[२] दोसर विश्व युद्धक शुरुआत ०१ सितम्बर १९३९ मे जानल जाइत अछि मुदा जर्मनी द्वारा पोल्यान्ड पर हमला कएलाक बाद जखन फ्रान्स द्वारा जर्मनी पर युद्धक घोषणा करि देलक आ इङगल्यान्ड आ अन्य राष्ट्रमन्डल देशसभ द्वारा सेहो एकरा अनुमोदन केनए छल ।
जर्मनी द्वारा १९३९ मे यूरोपमे एकटा पैग साम्राज्य बनेबाक उद्देश्यसँ पोल्यान्ड पर हमला कएल देने छल । १९३९ क अन्तसँ १९४१ क शुरुआत धरि, अभियान आ सन्धिक एक शृङ्खलामे जर्मनी द्वारा महाद्वीपीय यूरोपक बड़का भाग या तs अपन अधीन करि लेनए छल या ओकरा जिति लेनए छल । नाट्सी-सोवियत समझौतासभके अनुरुप सोवियत रूससँ अपने छःटा पड़ोसी देशसभ, जहिमे पोल्यान्ड सेहो समाबेश छल, लेकिन काबिज भs गेल । फ़्रान्सक हारिक बाद युनाइटेड किंङ्गडम आ अन्य राष्ट्रमन्डल देश मात्र धुरी राष्ट्रसभसँ सङ्घर्ष करि रहल छल, जहिमे उत्तरी अफ्रीकाक लड़ाइसभ बहुत दिन धरि चलल अटलान्टिकक लड़ाई समाबेश छल । जून १९४१ मे युरोपीय धुरी राष्ट्रसभ द्वारा सोवियत सङ्घ पर हमला करि मानव इतिहासमे जमीनी युद्धक सभसँ पैग रणक्षेत्रक जन्म देलक । दिसम्बर १९४१ कs जापानी साम्राज्य सेहो धुरी राष्ट्रसभक दिससँ एकरा युद्धमे कूदि गेल । मुदा जापानक उद्देश्य पूर्वी एशिया आ इंडोचायनामे अपन प्रभुत्व स्थापित केनाए छल । ओ प्रशान्त महासागरमे युरोपीय देशसभक आधिपत्य वाला क्षेत्रसभ आ संयुक्त राज्य अमेरीकाक पर्ल हार्बर पर हमला करि देलक आ जल्दी पश्चिमी प्रशान्तसभ पर कब्जा करि लेलक ।
सन् १९४२ मे आगा बढ़ैत धुरी सेना पर लगाम तखन लागल जखन पहिले तs जापान लगातार बहुतो नौसैनिकसभ झड़पमे हारल आ युरोपीय धुरी ताकतसभ उत्तरी अफ़्रीकामे हारि निर्णायक मोड़मे तखन आएल जखन ओकरा स्तालिनग्राडमे हारक मुँह देखs पड़ल छल । सन् १९४३ मे जर्मनी पूर्वी युरोपमे बहुतो झड़पसभ हारि, इटलीमे मित्र राष्ट्रसभ द्वारा आक्रमण करि देलक आ अमेरिका द्वारा प्रशान्त महासागरमे जीत दर्ज करि शुरु केलक जकर कारणवश धुरी राष्ट्रसभक समुचा मोर्चा पर सामरिक दृश्टिसँ पाछा हटsक रणनीति अपनाबsक मजबूर होमए पड़ल छल । सन् १९४४ मे जहिठाम एक दिस पश्चिमी मित्र देशसभ जर्मनी द्वारा कब्जा कएल गेल फ्रान्स पर आक्रमण केलक वहीठाम दोसर दिससँ सोवियत सङ्घ द्वारा अपन हारल जमीन पुनः छीनिक बादमे जर्मनी आ ओकर सहयोगी राष्ट्रसभ पर हमला बोलि देने छल । सन् १९४५ कs अप्रिल-मईमे सोवियत आ पोल्यान्डक सेनासभ द्वारा बर्लिन पर कब्जा करि लेनए छल आ युरोपमे दोसर विश्वयुद्धक अन्त ८ मई १९४५ कs तखन भेल जखन जर्मनी द्वारा बिना शर्त आत्मसमर्पण करि देनए छल ।
सन् १९४४ आ १९४५ कs कालमे अमेरिकाद्वारा बहुतो जगहसभ पर जापानी नौसेनाक हराए आ पश्चिमी प्रशान्तक बहुतो द्वीपसभमे अपन कब्जा बनाs लेलक । जखन जापानी द्वीपसमूह पर आक्रमण करsक समय लगभग आएल तखन अमेरिका द्वारा जापानमे दुटा परमाणु बम गिरा देल गेल छल । १५ अगस्त १९४५ कs एशियामे सेहो दोसर विश्वयुद्धक समाप्ती भs गेल जखन जापानी साम्राज्य द्वारा आत्मसमर्पण कनाए स्वीकार करि लेलक ।
पृष्ठभूमिसंपादित करें
यूरोपसंपादित करें
प्रथम विश्व युद्धमे केन्द्रीय शक्तिसभ - अस्ट्रिया-हङ्गरी, जर्मनी, बुल्गारिया आर ओटोमन साम्राज्य सहितक हारिक संगे आ रूसमे १९१७ मे बोल्शेविक द्वारा सत्ताक जब्ती (सोविएत सङ्घक जन्म) द्वारा यूरोपीय राजनीतिक मानचित्रक मौलिक रूपसँ बदलि देने छल । एहि बीच, फ्रान्स, बेल्जियम, इटली, ग्रीस आ रोमानिया जेहन विश्व युद्धक विजयी मित्र राष्ट्रसभ द्वारा बहुतो नयाँ क्षेत्र प्राप्त करि लेलक, आ अस्ट्रिया-हङ्गरी,ओटोमन आर रूसी साम्राज्यसभक पतनसँ बहुतो नव राष्ट्र-राज्य बनिकऽ बाहर आएल।
भविष्यक विश्व युद्ध रोकिक लेल, १९१९ पेरिस शान्ति सम्मेलनक काल राष्ट्र सङ्घक निर्माण भेल । सङ्गठनक प्राथमिक लक्ष्य सामूहिक सुरक्षाक माध्यमसँ सशस्त्र सङ्घर्ष कऽ रोकि, सैन्य आ नौसैनिक निरस्त्रीकरण, आ शान्तिपूर्ण वार्ता आ मध्यस्थताक माध्यमसँ अन्तर्राष्ट्रीय विवादसभ कऽ मुर्तरुप देबाक छल ।
एशियासंपादित करें
चीनमे कुओमिन्ताङ्ग (केएमटी) पार्टी द्वारा क्षेत्रीय जमीन्दारसभक बिरुद्ध एकीकरण अभियान शुरू कएलक आ १९२० क दशकमे मध्य धरि एक एकीकृत चीनक गठन कएलक, लेकिन जल्दी एकर पूर्व चीनी कम्युनिस्ट पार्टी सहयोगीसभ आ नव क्षेत्रीय सरदारसभ बीच गृह युद्धमे उलझि गेल । १९३१ मे, जापान अपन सैन्यवादी साम्राज्यक तेजीसँ बढ़ा रहल छल, ओहिठामक सरकार समुचा एशियामे अधिकार जमाबऽक सपना देखऽ लागल, आ एकर शुरुआत मुक्देनक घटनासँ भेल । जहिमे जापान द्वारा मन्चूरिया पर आक्रमण करि ओहि मान्चुकुसभक कठपुतली सरकार स्थापित करि देने छल ।
जापानक विरोध करऽक लेल असक्षम, चीन द्वारा राष्ट्र सङ्घसँ मदतिक लेल अपील केलक । मान्चुरियामे घुसपैठक लिए निन्दा भेलाक बाद जापान द्वारा राष्ट्र सङ्घ सँ अपन नाम आपस लऽ लेनए छल । दुनु देशसभद्वारा फेरोसँ शङ्घाई, रहल आ हेबैमे बहुतो लड़ाई लड़लक, जखन धरिक १९३३ मे एक समझौता पर हस्ताक्षर नै कएल गेल । ओकर बाद, चीनी स्वयंसेवी दल द्वारा मान्चुरिया, चहर आ सुयुआनमे जापानी आक्रमणक प्रतिरोध जारी राखलक । १९३६ कऽ शीआन घटनाक बाद, कुओमीटाङ्ग पार्टी आ कम्युनिस्ट बलसभ द्वारा युद्धविराम पर सहमति करि जापान कऽ विरोधक लेल एक संयुक्त मोर्चाक निर्माण कनेए छल ।
युद्ध पूर्वक घटनासभसंपादित करें
इथियोपिया पर इतालवी आक्रमण (१९३५)संपादित करें
दोसर इतालवी-एबिसिनियन युद्ध एक संक्षिप्त औपनिवेशिक युद्ध छल जे अक्टूबर १९३५ मे शुरू भेल आ मई १९३६ मे समाप्त भेल । ई युद्ध इथियोपिया साम्राज्य (जकरा एबिसिनिया सेहो कहल जाइत छल) मुदा इतालवी राज्यक आक्रमणसँ शुरू भेल, जेकी इतालवी सोमालील्यान्ड आ इरिट्रियाक दिससँ कएल गेल छल ।[३] युद्धक परिणामस्वरूप इथियोपिया पर इतालवी सैन्य कब्जा भऽ गेल आ ई इटलीक अफ्रीकी औपनिवेशिक राज्यक रूपमे शामिल भऽ गेल । एकरा छोरि, शान्तिक लेल बनल राष्ट्र सङ्घक कमजोरी खुलिकऽ अगाड़ी आएल । इटली आ इथियोपिया दुनु सदस्य छल, लेकिन जखन इटली द्वारा लीगक अनुच्छेद १० कऽ उल्लङ्घन केलक तैयो सङ्घ द्वारा किछ नै करल गेल । जर्मनी एकमात्र प्रमुख यूरोपीय राष्ट्र छल जेकी एहि आक्रमणक समर्थन केनए छल । कियाकी ओ जर्मनीक अस्ट्रिया पर कब्जाक समर्थन भऽ जाए ।
स्पेनी गृहयुद्ध (१९३६-३९)संपादित करें
चीन पर जापानी आक्रमण (१९३७)संपादित करें
सोवियत-जापानी सीमा संघर्षसंपादित करें
यूरोपीय व्यवसाय आ समझौतासभसंपादित करें
युद्धक शुरुआतसंपादित करें
दोसर विश्वयुद्ध आ भारतसंपादित करें
एहो सभ देखीसंपादित करें
बाह्य जडीसभसंपादित करें
सन्दर्भ सामग्रीसभसंपादित करें
- ↑ सोमरविले, डोनॉल्ड (२००८). द कम्पलीट इलुस्ट्रेटेड हिस्ट्री अफ वल्ड वार २: एन आथोरिटेटिव एकाउन्ट अफ द डेडलिएस्ट कोन्फ्लिक्टस इन ह्युमन हिस्ट्री विद एनालिसिस ऑफ डिसिजिव एन्काउंटर्स एंड लैंडमार्क इंगेजमेंटस. लॉरेंज़ बूक्स. प॰ ५. आइएसबिएन 0-7548-1898-5.
- ↑ Barrett, David P; Shyu, लॉरेंस एन (२००१). चाईना इन द एंटी जापानीज़ वार, 1937–1945: पोलिटिक्स, कल्चर एंड सोसाईटी। वोल्युम 1 ऑफ स्टडीज़ ईन मॉडर्न चाईनीज हिस्टरी. न्यू यॉर्क: पीटर लैंग. प॰ 6. आइएसबिएन 0-8204-4556-8.
- ↑ Andrea L. Stanton; Edward Ramsamy; Peter J. Seybolt. Cultural Sociology of the Middle East, Asia, and Africa: An Encyclopedia. प॰ 308. https://books.google.com/books?id=GtCL2OYsH6wC&printsec=frontcover#v=onepage&q&f=false. अन्तिम पहुँच तिथि: 2014-04-06.


text:
गौरा पर्व
गौरा पर्व एक धार्मिक, सांस्कृतिक, सामाजिक एवम लोकप्रिय पर्व छी । गौरा पर्व विशेष करै डोटी आ कुमाउँमे परापूर्व कालसँ मनावैत आएल पर्व छी। गौरा पर्व भाद्र शुक्ल क षष्ठी सँ अष्टमी धरि विभिन्न कार्यक्रमसभक आयोजना करै मनावैत अछि । गौरा पर्वक पहिल दिन गौरापर्व मनाबैत समुदायक महिलासभ निराहार रह अपन-अपन घरमे तामा या पित्तलक बर्तममे 'जमरा' अर्थात् पाँचप्रकारक गेडागुडी भिजावैत अछी । गौरापर्वमे व्रतालु तथा तथा श्रद्धालु महिलासभद्वारा गौराघरमे जा शिव आ गौरीक पूजाअर्चनामे वृक्ष अक्षता आ प्रसादक रूपमे उपयोग करैत अछी ।
प्राचिन कथा[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]


text:
हावड़ा (बेलूर). जनास्थाक पर्व छठि पर मिथिला सेवा समिति चैरिटेबल ट्रस्ट दिस सं बेलूर केर श्रावणी आश्रम पोखरि पर नीक इंतजाम कयल गेल छल. आने बरख जंका एहू बरख समिति छठि कें धियान मे रखैत पोखरिक साफ़-सफ़ाइ सं ल' व्यवस्था धरि सभ दुरुस्त केने छल. मिथिला सेवा समितिक वर्त्तमान अध्यक्ष राजीव रंजन मिश्र जनओलनि जे ई पर्व मैथिल सहित आन-आन समुदाय कें लोक सभ सेहो मनबैत छथि. सेवा भावना कें प्राथमिकता द' ट्रस्ट छओ बरख सं छठि पर पबनैतिन सभ केर सुविधाक धियान रखैत अछि. आ ई आयोजन कयल जा रहल अछि. एहि अवसर पर मिथिला सेवा समिति चैरिटेबल ट्रस्ट केर कार्यकर्ता लोकनि बेस उत्साह सं सभ काज सम्पादित कयलनि. आयोजनक व्यवस्था ओ तत्परता देखि लोक सभ संतुष्ट छलाह. एहि आयोजन सं लोकक संख्या मे वृद्धि सेहो देखल गेल. बेलूर केर श्रावणी आश्रम पोखरि पर सांझुक आ भोरका अर्घ्य केर अवसर पर वातावरण बेस हर्षमय रहल. विदित हो जे मिथिला सेवा समिति चैरिटेबल ट्रस्ट आ सहयोगी संस्था मिथिला सेवा समिति,कोलकाताक उपनगरीय क्षेत्र बेलूर मे विगत 27 साल सँ अहि तरहक अनेकानेक काज मे लागल अछि.
एहि अवसर पर ट्रस्टक चेयरमैन दिनेश मिश्र, समितिक अध्यक्ष राजीव रंजन मिश्र सहित पूर्व अध्यक्ष भवनाथ झा, प्रदीप कुमार झा, एस एन ठाकुर, संजय झा, सुमन झा, मोहन चौधरी, रामचन्द्र झा, सुरेश राय, घनश्याम चौधरी, राघवेन्द्र झा, शैलेश चौधरी, बिनय भूषण, भरत झा ओ अन्यान्य लोकनि उपस्थित छलाह.
एहि अवसर पर ट्रस्टक चेयरमैन दिनेश मिश्र, समितिक अध्यक्ष राजीव रंजन मिश्र सहित पूर्व अध्यक्ष भवनाथ झा, प्रदीप कुमार झा, एस एन ठाकुर, संजय झा, सुमन झा, मोहन चौधरी, रामचन्द्र झा, सुरेश राय, घनश्याम चौधरी, राघवेन्द्र झा, शैलेश चौधरी, बिनय भूषण, भरत झा ओ अन्यान्य लोकनि उपस्थित छलाह.
Tags: हालचाल


text:
नवका- पुरनका लेख सर्च करु...
बीपीएससी पीटी पर लागल रोक हटल
एहि सं पहिने 30 जनवरी के हाई कोर्ट के एकल पीठ पीटी परीक्षा के परिणाम के रद्द करि देने छलखिन्ह. एकरे संग फेर सं परीक्षा लेबय के आदेश सेहो देल गेल छल. एकल पीठ के फैसला के खिलाफ बीपीएससी हाई कोर्ट मे अपील कएलक जकर बाद ई फैसला आएल आओर एकल पीठ के फैसला पर रोक लगा देल गेल. ओना सब याचिकाकर्ता के नोटिस जारी कs जवाब देबय लेल सेहो कहल गेल अछि. एकल पीठ के आदेश पर रोक लगला के बाद बीपीएससी मुख्य परीक्षा करा सकैत अछि. ओना ई अंतरिम फैसला अछि. लोक के नजर आब अंतिम फैसला पर अछि.
1 टिप्पणी:
- बेनामी7 मार्च 2009 को 1:34 pm
United States has recognised magahi and bhojpuree dialect but not maithili which is a recognised language under the constitution. Let us all send mail to US Authorities to include Maithili as wellजवाब देंहटाएं
Durganand Das
durgananddas@gmail.com


text:
बिहार स दिल्ली तक करोड़ों मुसलमान कुर्बानी क पाबनि ईद उल जुहा परम्परागत तरीका स धार्मिक उल्लास क संग मनेलक। एहि अवसर पर भागलपुरक सांसद शाहनवाज हुसैनक दिल्ली स्थित आवास पर आयोजित समारोह मे पेज-3 आ जेल क निर्माता निर्देशक मधुर भंडारकर अपनी कनिया संग पहुंचलाह।
मुकुन्द मयंक बर्ष 2012 या 2013 छल हेते, लहरियासराय (दरभंगा) स्थिति एकटा कोनो निजी विद्यालय पर मैथिली काव्य गोष्टि आयोजित...Read more
डॉ सत्येन्द्र कुमार झा मैथिली गीतक सर्वाधिक लोकप्रिय हस्ताक्षर मैथिलीपुत्र प्रदीप आब एहि नश्वर संसारमे नहि छथि। चौरासी बरखक अवस्थामे...Read more
सर्वाधिकार सुरक्षित। इसमाद डॉट कॉम मे प्रकाशित सभटा रचना आ आर्काइवक सर्वाधिकार रचनाकार आ संग्रहकर्त्ता लग सुरक्षित अछि। रचना क अनुवाद आ पुन: प्रकाशन वा आर्काइव क उपयोग लेल इ-समाद डॉट कॉम प्रबंधन क अनुमति आवश्यक। प्रबंधक- छवि झा, संपादक- कुमुद सिंह, राजनीतिक संपादक- प्रीतिलता मल्लिक, समाचार संपादक- नीलू कुमारी। वेवसाइट क डिजाइन आ संचालन - जया झा।
हमरा स संपर्क: esamaad@gmail.com


text:
फ्लोरेन्स
फ्लोरेन्स (इटालियन: Firenze [fiˈrɛntse] ( सुनी), alternate obsolete form: Fiorenza; Latin: Florentia) इटालीक एक ऐतिहासिक शहर छी। ई टस्कानीक इटालियन क्षेत्र तथा फ्लोरेन्स प्रान्तक राजधानी शहर छी। ई टस्कानीक सबसँ बहुत जनघनत्व भेल शहर छी, यहाँ लगभग ३७०,००० जति वासिन्दासभ रहल अछि ।[२] इटालीक पुनर्जागरण एहि शहरसँ शुरु भेल अछि। ई शहर विश्व कलाकृतिक सर्वाधिक समृद्ध केन्द्र छी। ई शहर माइकल एन्जेलो, लियोनार्दो दा भिन्ची, वेटिसिल्ली, राइफल, गियोटो, सेलिनी आदि चर्चित चित्रकारक कर्मभूमिका रूपमे प्रसिद्ध अछि। १३ सँ १६ अम शताब्दीतकक गोथिक शैली तथा नवजागरण कालक वैरक शैलीमे निर्मित भवनसभ विशेष रूपसँ पर्यटकसभके आकर्षित स्थल अछि। एहि शहरमे विश्व प्रसिद्ध झुकल धरहरा अछि। ११७४ सँ १३५० बीच सफेद मार्बलसँ बनाएल चर्चक साथ घण्टाघर सेहो निर्माण कएल गेल अछि, जे १४ अम शताब्दीमे निर्माण कएल गेल छल ।
सन्दर्भ सामग्रीसभ[सम्पादन करी]
- ↑ 'City' population (i.e., that of the comune or municipality) from demographic balance: January–April 2009, ISTAT. सङ्ग्रहित १० अगस्त २०११ वेब्याक मेसिनमे ।
- ↑ Bilancio demografico anno 20010, dati ISTAT
बाह्य जडीसभ[सम्पादन करी]


text:
Saturday, June 15, 2013
चयन
मेटरनिटी वार्ड । सा० दर्दसँ बफाइर तोरैत । छोटका अस्पतालसँ बड़कामे रेफर कए कऽ लाएल गेलथि । अल्ट्रासाउंड रिपोर्टक मुताबीक आठ मासू जौँआ बच्चाक होनिहार तेँपर दुनू बच्चा उल्टा । बड्ड क्रिटिकल केस, पैघ डॉक्टरक एकटा टीम हरान हरान । एक तँ समयसँ पूर्व ओहूपर जौँआ आ सभसँ कठीन जे दुनू बच्चा उल्टा । डॉक्टरक सामने आब ओपरेशनकेँ अलाबा आन कोनो उपाय नहि । जल्दीसँ जल्दी ओपरेशन करैक आवश्यकता, नहि तँ जच्चा बच्चा दुनूक ने तीनुक जानक खतरा भए सकै छल । डॉक्टरक टीम फटाफट ओपरेशनक तैयारीमे जुटि गेल | ओहि टीमक एकटा स्टाफ नर्स फाइल नेने बाहर आबि, “सा०केँ परिवार वला सभ ।“
सा०क परिवारक सभ आगू अबैत, “हाँ ।“
“सा०केँ पति ।“
“जी ।“ सा० केँ पति दू डेग आगू आबैत ।
“ई ओपरेशनक कागज अछि । बहुते क्रिटिकल केस छैक । अपनेकेँ बुझले अछि, बच्चा समयसँ डेढ़ महिना पूर्व, जौँआ आ ताहूपर दुनू उल्टा आगू बढ़ैत बढ़ैत दुनू छाती लग आबि गेल छैक । ऐनामे जँ जल्दी ओपरेशन नहि होएत तँ किछु भऽ सकैत छैक ।“
“जी ।“
“हमर सभक प्रयास रहत तीनु प्राणकेँ नीकेना बचाएल जाए मुदा केसक क्रिटिकली देखैत माए अथवा दुनू बच्चामे सँ केवल एकटाकेँ हम सभ गारेन्टी लए सकै छी । से अहाँ लिख कए दिअ जे अहाँकेँ पहिले के चाही सा० की दुनू बच्चा ?“
“ठीक छै लाउ हम लिख कए साइन कऽ दै छी, हमरा सा० आ दुनू बच्चामे सँ एकटाक चयन करअ परत तँ हम सा०केँ प्राण चाहैत छी ओना हम भगवानसँ प्राथना करैत छी जे तीनु जानक रक्षा करथि ।“
*****
जगदानन्द झा 'मनु'
Subscribe to: Post Comments (Atom)


text:
कलकत्ता. मिथिला महोत्सव केर सातम दिनक कार्यक्रम विगत रवि 10 फरवरी कें स्थानीय तारासुन्दरी पार्क मे संपन्न भेल. मिथिला विकास परिषद् कोलकाता द्वारा आयोजित नौ दिवसीय मिथिला महोत्सव केर सात दिनक कार्यक्रम केर समीक्षा हेतु कोर कमेटी केर बैसार केन्द्रीय कार्यालय मे आगामी रवि कें सांझ आयोजित होयत. ई जनतब परिषद् केर राष्ट्रीय अध्यक्ष अशोक झा देलनि अछि. ओ कहलनि जे महोत्सवक आठम दिन 'आउ-बैसू-बाजू-खाउ' कार्यक्रम आयोजित होयत. ई एकदम अलग आयोजन अछि. एकर तिथि निर्धारण ओ रूपरेखा पर विमर्श हेतु 15 सदस्यीय कोर कमेटी रविदिन परिषद् कार्यालय मे बैसत. ओना नवम आ अंतिम दिनक कार्यक्रम निर्धारित भ' चुकल अछि. महोत्सवक अंतिम दिन 21 अप्रील कें महाजाति सदन मे अशोक झा लिखल 'कमउआ पूत' नाटक केर मंचन निर्धारित अछि. 'आउ-बैसू-बाजू-खाउ' नामक कार्यक्रम नाम सं त' सुअदगर बुझना जा रहल अछि. विस्तृत जनतब हेतु बैसारक इन्तजार. (Report: मिथिमीडिया ब्यूरो)
Tags: हालचाल


text:
सामाजिक संस्था मिथिला सेवा ट्रस्ट द्वारा 'फगुआ मिलन समारोह' केर भव्य आयोजन कोलकाता केर बागुइहाटी जरदाबगान स्थित बंधु महल क्लब प्रांगण मे उल्लासपूर्वक सम्पन्न भेल. रविदिन 4 अप्रील कें बेरिया 4 बजे सं शुरू भेल कार्यक्रम मे महानगरक सामाजिक-सांस्कृतिक व्यक्तित्व लोकनिक नीक जुटानी रहल. एहि अवसर पर सांस्कृतिक अनुष्ठान सेहो देर सांझ धरि चलैत रहल.
विद्यापति केर प्रतिमा पर माल्यार्पण संग शुरू भेल कार्यक्रम दू सत्र मे विभक्त छल. पहिल सत्र मे अतिथि लोकनिक स्वागत-सम्मान ओ संभाषण भेल. देव राज चक्रवर्ती, पार्थ सरकार, अदिति मुंशी, पं. नवीन झा, शिव चरण शुक्ला, अजय कुमार झा, दीपक झा, धनंजय ठाकुर, धीरज कुमार झा, कुंदन मंडल आदि लोकनि अतिथि रूप मे उपस्थित छलाह. एहि सत्र केर संचालन मिथिला सेवा ट्रस्ट केर संस्थापाक चेयरमैन रमा कान्त झा केलनि.
मिथिला रत्न विभूषित रामसेवक ठाकुर केर नेतृत्व मे आयोजित सांस्कृतिक कार्यक्रम मे सुप्रसिद्ध गायिका ज्योति प्रिया, साक्षी साव सहित नाल वादक कलाकार रंजीत प्रसाद केर प्रस्तुति सं लोक भाव-विभोर भेलाह. फगुआ गीत सहित मिथिला संस्कृति सं जुड़ल गीत प्रस्तुति सं माहौल गुंजायमान रहल.
कार्यक्रम कें सफल बनबए मे अमर नाथ मिश्र, सुनील कुमार झा, बिजय कान्त झा, ललन राय, शशि कान्त झा, सुधीर कुमार झा (मुन्ना जी), प्रदीप कुमार झा, धनंजय झा, शिव शंकर झा, राकेश राय, विनोद कुमार यादव, श्याम मिश्र, रमण झा, रमेश झा, रमेश मिश्र, संजय झा, सुधीर चौधरी, कुंडल मंडल, उग्र नाथ झा, मिश्री लाल झा, हरे कृष्ण झा, कुशेन्द्र झा, निलेश झा, पं. नवीन झा, पं. जय कुमार झा, शिव कुमार मिश्र आदि अनेक सदस्य लोकनिक महत्वपूर्ण भूमिका रहलनि.
फगुआ मिलन कार्यक्रम सं मिथिला सेवा ट्रस्ट केर सदस्य लोकनि द्वारा सामाजिक समरसता, प्रेम-स्नेह केर सन्देश देल गेल. ट्रस्ट केर संस्थापक चेयरमैन रमा कान्त झा कहलनि जे सदस्य लोकनिक सहयोग-समर्थन सं हम सब एक सं एक कार्यक्रम करबा मे सक्षम होइ छी. सब गोटे कें हार्दिक बधाइ!
(मैथिली भाषा मे उपयोगी सामग्री हेतु मिथिमीडिया केर यूट्यूब चैनल सब्सक्राइब करू. लगातार टटका अपडेट सब लेल अहां फेसबुक, ट्विटर आ इन्स्टाग्राम पर सेहो फॉलो क' सकै छी.)
Tags: हालचाल


text:
पटना । देश मे अगर कतहु साहित्य क उत्सव मनाउल जेबाक चाही, त ओकरा लेल स्वाभाविक स्थान कतए भ सकैत अछि? शनिदिन मुख्यमंत्री नीतीश कुमार इ सवाल 77 साल बाद एक बेर फेर स पटना मे शुरू भेल पटना लिटरेचर फेस्टिवल क उदघाटन क क्रम मे देलथि। ओ कहला जे बिहार कहियो व्यापार लेल नहि जानल गेल, बिहार सब दिन ज्ञानक केंद्र रहल। बिहार क समाज पठनिहार अछि, साहित्य क कोनो आयोजन लेल बिहार सबस उपयुक्त जगह अछि। पटना लिटरेचर फेस्टिवल क औपचारिक शुभारंभ करैत नीतीश कहला जे बिहार क पहचान अगर ज्ञान केंद्र नालंदा क संग जुड़ल अछि, त एकर राजधानी पटना मे साहित्य उत्सव हेबाक चाही। मुख्यमंत्री कहला जे राज्य सरकार पटना लिटरेचर फेस्टिवल संग एहन कोनो आयोजन मे सहयोग देबा लेल तैयार अछि। संस्कृति विभाग क बजट मे एकरा लेल प्रावधान सेहो कैल जाएत, मुदा सरकार एकर कंटेंट (विषयवस्तु) कए कतई प्रभावित नहि करत। सभागार मे मौजूद साहित्य प्रेमी एहि घोषणा कए करतल ध्वनि स स्वागत केलथि। श्री कुमार कहला जे पटना लिटरेचर फेस्टिवल क आयोजन एना हेबाक चाही जे लोक कए एहि आयोजन कए बाट ताकथि। राज्य सरकार क युवा कार्य आ संस्कृति विभाग संग नवरस स्कूल आफ परफार्मिग आर्ट्स क सहयोग स राजधानी क तारामंडल सभागार मे आयोजित भेल पटना लिटरेचर फेस्टिवल पर प्रसन्नता प्रकट करैत मुख्यमंत्री कहला जे इ शुरुआत बहुत नीक अछि। एकर निरंतरता रहबाक चाही। सब साल इ हेबाक चाही। एकरा व्यापक आ संस्थागत स्वरूप देल जाए। ओ कहला जे एहि महोत्सव मे बिहार क भागीदारी क सेहो ध्यान राखल जाए। बिहारक रचनाधर्मिता क उपेक्षा नहि हेबाक चाही। मशहूर शायर गुलजार, कलीम आजिज, पाकिस्तान स आयल फहमीदा रियाज आ अन्य कईटा शायर क मौजूदगी मे मुख्यमंत्री कहला जेहुनका अंग्रेजी स परहेज नहि अछि, ओकरा सेहो जगह भेटबाक चाही, मुदा साहित्य महोत्सव कए भारतीय भाषा क बीच संवाद क मंच बनाउल जाए।
एहि अवसर पर उपमुख्यमंत्री सुशील कुमार मोदी, कला संस्कृति मंत्री डा.सुखदा पांडेय आ मुख्यमंत्री के सांस्कृतिक सलाहकार पवन कुमार वर्मा सेहो अपन विचार रखलथि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
Saturday, February 23, 2013
तरेगन
इजोरिया राति, चन्द्रमाक दूध सन इजोतसँ राइतो दिन जँका बुझाइत | माँझ आँगनमे पटीयापर, अपन बाबीक पाँजरमे सुतलसँ जागि कए तीन बरखक नेना एकटक मेघक तरेगन दिस टकटकी लगोने ताकैत | आँखिक पपनी एकदम स्थीर, उपरकेँ उपर आ निँचाकेँ निँचा, जेना की कोनो हराएल प्रिय वस्तुकेँ ताकि रहल हुए |
किछु घड़ीबाद नेनाक बाबीक निन टूटल तँ नेनाकेँ बैसल देख ओहो हरबड़ा कए उठैत – “की बौआ किएक बैसल छ, आ ई मेघमे की देखै छ |”
नेना धनसन बाबीक बोल ओकर कान तक तँ जाइ मुदा दिमाग तक नहि जाइ | ओ तरेगन दिस एतेक तन्मयतासँ देखेए जे ध्यान उम्हरे एकाग्र |
नेनाक बाबी दुनू हाथसँ नेनाकेँ हिलाबैत – “बौआ की भेल, की देखै छी |”
“तरेगन गनैछी |”
“किएक |”
“काइल्ह सरजू कहलक जे मुइलाबाद लोक तरेगन बनि जाइ छै तैँ हम तरेगन गानि कए देखै छी जे कोन कोन तरेगन बेसी अछि ओहिमे सँ अवस्य एकटा हमर माए हेती |”
बाबी, नेनाकेँ दुनू हाथसँ अपन पाँजमे भरैत – “हमर नेना कतेक बुधियार भऽ गेलै, केकरो नजरि नै लगेए | अहाँक माए कोनो आजी गुजी थोरे रहथि जे ओ आजी गुजी तरेगन बनति, ओ देखू ओ—ओ सभसँ बेसी चमचमाइत तरेगन, ओ अहींक माए छथि |
*****
जगदानन्द झा 'मनु'
Subscribe to: Post Comments (Atom)


text:
Wednesday, April 11, 2012
मूलधन :: जगदीश मण्डल
मूलधन
एकटा वृद्ध पिता तीन बरखक लेल तीर्थाटन करए निकलए चाहथि। निकलैसँ पहिने चारू बेटाकेँ बजा अपन सभ पूँजी बरोबरि कऽ बाँटि कहलखिन- “तीन सालक लेल हम तीर्थाटन करए जा रहल छी। अगर जीबैत घुमलौं तँ अहाँ सभ पूँजी घुरा देब नै तँ कोनो बाते नै।”
अपन हिस्सा रूपैयाकेँ जेठका बेटा सुरक्षित रखि पिताक प्रतीक्षा करए लगल। मझिला बेटा सूदिपर लगा देलक। सझिला एेश-मौजमे फूँकि देलक। छोटका ओकरा पूँजी बूझि कारोबार करए लगल।
तीन सालक बाद पिता आएल। चारूसँ पूँजी आपस मंगलकनि। घरसँ आनि जेठका ओहिना रूपैया घुमा देलकनि। मझिला सूद सहित मूलधन घुमौलकनि। सझिला तँ खर्च कऽ लेने छल तँए अगर-मगर करैत चुप भऽ गेल। छोटका बेवसायसँ खूब कमेने छल तँए चारि गुणा बेसी घुमौलकनि।
छोटका बेटाकेँ प्रशंसा करैत पिता बजलाह- “रूपैया तँ व्याजोपर लगा बढ़ाओल जा सकैत अछि मुदा एहेन काज अधिक पूँजीबलाक छिऐ। मुदा जे अपने पूँजी दुआरे बेरोजगार अछि ओकरा लेल नै। ओकरा तँ जएह पूँजी छै ओइमे अपन श्रमक संग जोड़ि जिनगीकेँ ठाढ़ करए पड़तै। तहूमे परिवारक दायित्व बलाकेँ आरो सोचि-विचारि इमनदारीसँ चलए पड़तै। तखने परिवार चैनसँ चलि सकै छै।”
Subscribe to: Post Comments (Atom)


text:
Sunday, May 6, 2012
जवाहर लाल कश्यप- हम्मर माय तोहर माय
बेमार बुढ मायक ठीका अहीं लेने छी, औरो बेटा छन्हि ने, हुनकर कनियाँ सभ चैनसँ रहथि आ हम बुढ आ बच्चामे परेशान रहू। ई नै हएत।
कनियाँक बात सुनि हम सोचलहुँ जे छोटकाकेँ फोन कऽ कहि देब जे मायकेँ छ महिना अपना लग राखि लहक ,तोरो तँ माय छथुन्ह्।
तखने बचपनक एकटा बात मोन पड़ि गेल ,बच्चामे दुनु भाय झगड़ा करैत छलहुँ जे हम्मर माय-हम्मर माय आ आब ओकरासँ पिन्ड छोड़ा रहल छी तोहर माय -तोहर माय।
Posted by Unknown at 11:51 AM
Labels: जवाहर लाल कश्यप
Subscribe to: Post Comments (Atom)


text:
रामबाबू सिंह
पटना । डेहरी ऑन सोन औद्योगिक क्षेत्र मे लुधियाना केर बीसटा बड़का-बड़का निर्यातक अपन इकाई लगेबाक लेल तैयार अछि । औद्योगिक क्षेत्रक जमीनक देखरेख लेल बिहार सरकार आ निर्यातक प्रतिनिधि सँग रविदिन भेंटगांट भेल भेल आओर स्वर्णिम चतुर्भुज ( दिल्ली-कलकत्ता हाइवे) लग बसल औद्योगिक जमीन व्यापारिक दृष्टिकोणसँ पास सेहो भ गेल । ओना डेहरी मे पहिनेसँ आरो इकाई काज क रहल अछि। ओतय भविष्यमे हवाई अड्डा सेहो शुरू होयबाक आसार अछि।
प्रथमतः पटनामे उद्योग विभाग क प्रधान सचिव डॉ एस सिद्धार्थ सँ गप्प कए स्पष्ट कएलाह जे बिहार सरकारक उद्योग नीति व्यापारक अनुकूल अछि। एहनमे एतय इकाई शुरू कएलासँ पूर्वोत्तर राज्यमे परिधानक मोल सस्ता होयत संगहि स्थानीय लोक कए रोजगार सेहो भेटत । निर्यातकक लेल अन्तरराष्ट्रीय बजारसँ प्रतिस्पर्धा करबामे सहजता होयत आ कोलकत्ता लगिच भेलासँ विदेशमे परिधान निर्यात करबामे असानी सेहो हेतनि ।
श्री सिद्धार्थ कहलाह जे टेक्सटाइल इंडस्ट्रीज क बिहारमे अपार सम्भावना छैक तेँ सरकार औद्योगिक नीतिमे ओकर प्राथमिक सूचीमे रखलाह अछि । निर्यातकक लेल जतेक सुविधा हेबाक चाहि ताहिलेल सरकार वचनवद्ध अछि । केंद्र सरकारकेँ कार्यक्रम कौशल विकास मादे रियायत देल जाएतनि संगहि औद्योगिक क्षेत्रमे सत्तर एकड़ जमीन देबा लेल सेहो तैयार भS गेलाह अछि।


text:
अभिनव कुमार
बेंगलुरु । केंद्रीय उड्डयन राज्य मंत्री जयंत सिन्हा कहलथि अछि जे दरभंगा एयरपोर्ट स विमान सेवा शुरु करबा लेल टर्मिनल निर्माणक बाट नहि ताकल जायत। इ सेवा अस्थायी टर्मिनल बना शुरु कैल जायत। ओ कहला जे दिल्ली मे पत्रकार कए उडान योजनाक दोसर चरणक जानकारी दैत एयरपोर्ट अथॉरिटी ऑफ इंडिया क पदाधिकारी दरभंगा एयरपोर्ट क बुधदिन निरीक्षण केलथि अछि। ओहि ठाम सेवा शुरु करबा लेल शीघ्र एकटा पोर्टेबल केबिन तैयार कैल जा रहल अछि। पोर्टेबल केबिन मे यात्री कए चेंकिग, सिक्योरिटी चेक आ अन्य सुविधा भेट सकत। स्थायी टर्मिनल लेल 20 एकड जमीन सरकार अधिग्रहण करत, जेकरा लेल भमिक चयन भ गेल अछि। बाकीक रूपरेखा लेल एयरपोर्ट अथॉरिटी ऑफ इंडिया क टीम लागल अछि। पोर्टेबल केबिन ता धरि उपयोगी रहत जा धरि स्थायी एयरपोर्ट टर्मिनल, एटीसी और अन्य निर्माण नहि भ जाइत अछि।
उल्लेखनीय अछि जे बुधदिन केंद्र सरकार उडान योजनाक दोसर चरण लेल चयनित शहर आ सेवा देनिहार विमानन कंपनीक घोषणा क देलक। बिहार स दरभंगा एक मात्र शहर एहि सूची मे अछि। दरभंगा एहि योजनाक तहत दिल्ली, मुंबई आ बेंगलुरु स सीधा जुडत। दरभंगा लेल सेवा देनिहार दूटा विमानन कंपनी निविदा देने छल, मुदा इंडिगो अंतिम समय मे अपन दावा वापस ल लेलक। दरअसल दरभंगा लेल दूनू निविदा सरकार स बिना कोनो सहायता लेने सेवा देबा लेल छल। सरकार आखिरी समय मे 40टा सीट लेल अधिकतम किराया तय कर देलक जे किराया छूट लेनिहार कंपनी लेल तय भेल छल। इंडिगो इ कहैत अपन नाम वापस लेलक जे हम जखन सरकार स कोनो सब्सिडी नहि लेब त हमरा लेल सब्सिडी लेनिहार जेकां न्यूनतम किराया क बंधन किया। ओना स्पाइजेट सरकारक एहि शर्त कए मंजूर केलक आ दरभंगा स तीनटा शहर लेल सेवा देबाक परमिट हासिल केलक। स्पाइस जेट क एकटा अधिकारीक अनुसार कंपनी दरभंगा लेल काफी उत्साहित अछि आ दरभंगा स बुकिंग शुरु करबा लेल जरुरी प्रक्रिया कए पूरा करबा मे लागल अछि। हुनकर अनुसार कंपनी दरभंगा स तीनू शहर लेल 189 सीट वाला बोइंग 737 एयरक्राफ्ट उपयोग करत। एहि मे सरकारी शर्त क अनुसार 40 टा सीट लेल अधिकतम किराया 3 हजार 470 टका होएत, जखन कि बाकी सीट लेल किराया मांगक अनुरूप तय कैल जायत। पटना क मुकाबले दरभंगाक किराया मे केतबा अंतर भ सकैत अछि त ओ कहला जे इ मांग पर निर्भर करैत अछि। अगर दरभंगा लेल मांग पटना स बेसी रहत त निश्चित रूप स किराया पटनाक समान या फेर बेसी होएत। विमानन कंपनी मे किराया मांग क अनुरूप होइत अछि, मुदा दरभंगा मे पैघ आकारक विमान उतरत ताहि लेल किराया मे राहतक उम्मीद कैल जा सकैत अछि।


text:
दरभंगा, मिथिला मिरर : मिथिला स्टूडेंट यूनियन द्वारा पछिला नौ दिनसँ मिथिला विकास बोर्डक गठन आ अन्य माँगकेँ लेल चलाओल जा रहल पदयात्राकेँ तहत सोमदिन एमएसयू कार्यकर्ता लोकनि एनएच 57 केँ तारसराय मुड़ियाकेँ नजदीक करीब 10 बजेसँ सड़क जाम क’ देने छलाह। हिनका लोकनिक माँग छनि जे अविलंब मिथिला विकास बोर्डक गठन कएल जाय जाहिसँ उत्तर बिहारक लगभग 23 जिलाक सर्वांगीन विकास भ’ सकैछ। सैकडों कार्यकर्ता एहि प्रदर्शनमे शामिल छलाह। जामक नेतृत्व मिथिला स्टूडेंट यूनियनक सागर नवदिया क’ रहल छलाह। जामकेँ कारण मुजफ्फरपुर-पूर्णिया राष्ट्रीय उच्च पथ पर वाहनक लाइन लागी गेल। मौका पर सदर बीडीओ रवि सिन्हा, थानाध्यक्ष शशिकांत सिंह पहुँचलाह आ आंदोलनकारी लोकनिकेँ समझेबाक कोशिश केलाह। मुदा आन्दोलनमे शामिल कार्यकर्ता लोकिन अपन माँग मानल जेबा धरि जाम करैत छलाह। लगातार एमएसयूकेँ पदाधिकारी मात्र एतबे माँग क’ रहल छलाह जे कोनो वरीय पदाधिकारी हमरा सभसँ बात करैथि ताकि हमसभ अपन बात हुनका माध्यमसँ सरकार धरि पहुँचा सकी। मुदा अचानक रैपिड एक्शन फोर्स बिना कोनो चेताबनी देने एमएसयू कार्यकर्ता पर अंधाधुंध लाठी बरसेलनि। जाहि कारण सागर नवदिया, अविनाश भारद्वाज समेत कतेको कार्यकर्ता घायल भ’ गेलाह। एतबे नहि एहि प्रदर्शनकेँ कवरेज क’ रहल मीडियाकर्मी लोकनि पर सेहो पुलिस लाठीचार्ज केलक। जाहिमे न्यूज 18 इंडियाक पत्रकार आ दूटा स्थानीय पत्रकार सेहो चोटिल भ’ गेल छथि। संगे हुनकर माइक आ कैमरा सेहो टूटी गेल।
जखन बिहार पुलिसक डीजीपी गुप्तेश्वर पांडेयसँ एहि घटनाकेँ संबंधमे बात कएल गेल त’ कहलनि जे ई घटना कोना भेल, पुलिस किएक लाठीचार्ज केलक, आखिर कोन परिस्थितिमे एहन तरहक कदम उठाओल गेल एकर सभक जाँच कराओल जायत। संगहि जिला प्रशासनसँ एहि घटनाकेँ रिपोर्ट सेहो तालाब कएल गेल अछि। अगिला दू-तीन दिनमे विस्तृत रिपोर्ट आबि जायत आ एहिमे दोषी अधिकारीकेँ खिलाफ कार्रवाई कएल जायत।
बतादी जे एमएसयू 17 फरवरीसँ अपन पदयात्राकेँ दौरान लगातार मिथिला विकास बोर्डक माँग क’ रहल अछि। मिथिला आ उत्तर बिहारकेँ अंतर्गत 23 जिलाक 7 करोड़ लोकक सर्वांगीण विकास लेल केंद्र सरकारसँ एहि क्षेत्रमे 1 लाख करोड़ रुपैया खर्च करबाक माँग क’ रहल छथि। संगहि हुनक मांग छनि जे एम्स, आइआइटी, आइआइएम, आइटी पार्क, टेक्सटाइल पार्ककेँ स्थापना होइ। स्पेशल एजुकेशन जोन, हरेक जिलामे मेडिकल आ इंजीनियरिंग कॉलेजक स्थापना होइ। बंद पड़ल उद्योग धंधा फेरसँ चालू होई। बोर्ड गठन भेलाहसँ मिथिलामे बाढ़, सुखाड़ सहित कतेको गंभीर समस्याक समाधान होयत। पता नहि मिथिला विकास बोर्डक गठनसँ मिथिलाक परिदृश्य कतेक बदलत, ई त’ समय बताओत। मुदा एमएसयूकेँ उपर भेल बर्बरतापूर्ण लाठीचार्ज कोनो तरहें उचित नै भ’ सकैत अछि। एहने लगैत अछि जे एहि तरहक घटनासँ सरकार कतौ ने कतौ मिथिलाक उपेक्षा जरूर क’ रहल अछि।


text:
बैजनाथ धाम देबघर
बैजनाथ मन्दिर मे स्थापित लिङ्ग भगवान शिवक बारह ज्योतिर्लिङ्गमे सँ एकटा छी । पुराणसभमे सेहो एकर वर्णन मिलति अछि । मानल जाति छै कि रावण चाहएत छल कि हुनकर राजधानी पर शिवक आशीर्वाद हरदम बनल रहए । तहिखातिर ओ कैलाश पर्वत पर जाए भगवान शिवक अराधना कएलक आ ओकर तपस्या सँ प्रसन्न भs शिवजी रावणके अपन ज्योतिर्लिङ्ग देनए छल । लेकिन एकर साथ एकटा शर्त सेहो राखलक कि रावण अपन यात्रा बीचमे रोकि नै सकति आर अहि लिङ्गके कोनो भी जगह नीचा नै राखि सकति छी । यदि लिङ्ग लंका सँ पहिल कोनो भी जगह नीचा राखला पर ओ सदा कs लेएल उहए जगह स्थापित भs जाति से बतौलक ।
देवगण अपन शत्रु कs मिलल यी वरदान सँ घबरा गएल आर एक योजना कs तहत इंद्र ब्राह्मण बनिकs आएल । इंद्र ऐहन बहाना बनौलक कि रावण यी लिङ्ग हुनका सौंप देलक । ब्राह्मणरूपी इंद्र यी लिङ्ग देवघर मे राखि देलक । रावणक लाख कोशिश कs बाध भी लिङ्ग नइ हिलल । रावण अपन गलती कs सुधारsक लएल सभदीन अही ठाम आबै छल आर गंगाजल सँ शिवजी कs अभिषेक करति छल ।
लेकिन ऐतिहासिक रूप सँ यी मन्दिरक स्थापना १५९६ कs मानल जाति छै जब बैजू नामक व्यक्ति हराएल लिङ्ग कs ख़ोजने छल । तब अहि मन्दिरक नाम बैजनाथ पड़ल । बहुतो लोग एकरा कामना लिङ्ग सेहो मानति अछि । आर राबनक द्वारा स्थापना भेलाक कारण सँ एकर नाम राबनेश्वर माहादेव सेहो कहति अछि । दर्शनक समय: बिहान ४ बजे-दूपहर ३.३0 बजs, साझ ६ बजs-राति ९ बजे तक । लेकिन विशेष धार्मिक अवसरसभ पs समय कs बढाओल जाति अछि ।
अही ठाम श्रावन मास मे बडका मेला लागति अछि सुलतानगंज सँ गंगा जल भरि शिवक भक्तसभ कांबर लकs पैदल देबघरक यात्रा करि बाबा बैजनाथ क गंगा जल अर्पित करति अछि ।


text:
मिथिला प्रकृतिपूजक संस्कृति रहल अछि। ई इलाका शाक्त साम्प्रादाय क इलाका रहल अछि। जे साम्प्रदाय सबसे पहिने महिलाक महत्व कए चिन्हलक आओर उपासना क अधिकार टा नहि बल्कि पुरोहित क काज मे सेहो महिला क सहभागिता शामिल केलक । सनातन हो, बौद्ध हो वा फेर जैन, मिथिलाक महिला सब ठाम अपन एकटा खास महत्व रखैत छथि। हम आम तौर पर सीता, गार्गी, आओर मैत्री क चर्च करैत छलहूँ, मुदा ठेरिका, मल्लिनाथा आओर बौद्ध धर्म वा जैन धर्म मे मिथिलानी कए नजरअंदाज कए दैत छी। एना नहि अछि, जैन धर्मांवली क 19म तीर्थंकर मिथिला क बेटी छलीह। बौद्ध धर्म मे सेहो मिथिलाक कईकटा बेटी अपन महत्वपूर्ण जगह बनेलीह। जतय धरि सनातन धर्म क सवाल अछि न्याय, धर्म आ साहित्य आदि विषय पर मिथिलाक बेटी क अपन एकटा अलग नजरिया हमेशा देखबा लेल भेटैत अछि । मिथिलाक राजनीतिक वजूद मे सेहो मिथिलानी क योगदान महत्वपूर्ण अछि। एक स बेसी बेर महिलानी मिथिला क सिंहासन पर बैसि चुकल छथि। इसमाद मिथिलाक महिला पर एकटा पूरा श्रृंखला अहाँक सोझा राखय जा रहल अछि। एक माह धरि हम अहाँ कए मिथिलाक ओ तमाम महिला क संबंध मे बतायब जे धर्म, राजनीति आओर समाज क निर्माण, विकास मे महत्वपूर्ण भूमिका निभौने छथि। हम ओ महिला क बारे मे अहाँ कए जानकारी देब जे नहि खाली मिथिला बल्कि विश्व स्तर पर अपन नाम स्थापित केलथि आओर धार्मिक, सामाजिक और राजनीतिक दिशा कए नब ठेकान देलथि।प्रस्तुत अछि एहि इसमाद क शोध संपादक सुनील कुमार झाक एहि श्रृंखला क खास प्रस्तुति। ई जे एकटा मिथिलानी छलीह – समदिया
पद्मश्री सीतादेवी
आधुनिक मिथिला क प्रसिद्ध विदुषी मे सीता देवी क नाम उल्लेखनीय अछि । चित्रकलाशैली मे हुनकर योगदान कए इतिहास मे स्वर्णाक्षर स अंकित कैल जा सकैत अछि । मधुबनी क एहि कला कए दीवार स उठाकए विश्व क कोना-कोना तक पहुंचेबा मे हिनकर अनुपम योगदान रहल अछि । सीता देवी क जन्म 1914 मे भेल छल । हुनकर छवि ‘माँ’ क रूप मे जीतवारपुर मे प्रसिद्ध छल । एहिक कारण छल हुनकर समाजिक उत्थान मे रुची । ओ करीब 1000 लोग कए एहि कलाक शिक्षा देलथि आओर हुनका आत्मनिर्भर बनोलथि । कला विदुषी सीता देवी खाली साक्षरे छलीह, मुदा स्कूली शिक्षा क लकए ओ बड्ड बेसी सजग छलीह । अपन प्रयास स ओ गांव मे प्राथमिक आओर सेकंडरी स्कूल खोलबेने छलीह ।
प्रसिद्ध समाजविद् एन. के. झा क अनुसार जितवारपुरक विकास क श्रेय सीते देवी क जाएत अछि । गाम कए जोड़य बला सड़क आओर गामक भीतरका सड़क नीक जेंका पक्का अछि । ई सीते देवीक अथक प्रयासक फल अछि जे गामक प्राथमिक विद्यालय कए सेकंडरी स्कूलक दर्जा भेटल छल । अपन बातचीत मे रामदेव जी कहैत छथि जे हुनकर मां प्रगति मैदान मे सेहो रहैत छलीह । आओर अपन गामक प्रगति क लेल जोरदार आओर अटल प्रयास करैत छलीह । कैकटा कद्वावर राजनेता सीता देवी क चित्रकला देखबाक लेल आबैत छलाह त तखनो ओ हुनका स अपन कगामक समस्या उजागर करैत समाधान मांगैत छलीह । सीता देवी क इच्छा छल जे हुनकर गाम मधुबनी चित्रकला कए आजीवन बढ़ावा दैत रहय । पद्मश्री सीता देवी आय हमरा बीच नहि छलीह । हुनकर निधन 92 सालक आयु मे भेल । एहि ग्रामीणकला कए दुनिया क फलक पर स्थापित करबा मे योगदान देबाक लेल सीता देवी कए साल 1969 मे राजकीय सम्मान आओर साल 1975 मे राष्ट्रीय सम्मान स नवाजा गेल छल । देशक श्रेष्ठ नागरिक सम्मान पद्मश्री स 1984 मे नवाजल गेल सीतादेवी क कला डॉ राजेंद्र प्रसाद, लाल बहादूर शास्त्री, इंदिरागांधी, बाबू जगजीवन राम आओर ललित नारायण मिश्रा जेहन विभूती क मन मोहबा मे सफल रहल । सीता देवी आधा शताब्दी तक अपन कला क जादू विखेरलथि ।


text:
श्रेणी:फ़िल्मफ़ेयर पुरस्कार
फ़िल्मफ़ेयर पुरस्कार हिन्दी फिल्मों के लिए दिए जाने वाले सबसे पुराने और प्रतिष्ठित पुरस्कार है।
उपश्रेणियाँ
इस श्रेणी में निम्नलिखित 4 उपश्रेणियाँ हैं, कुल उपश्रेणियाँ 4
फ
- फ़िल्मफ़ेयर पुरस्कार विजेता (1 श्र, 238 पृ)
- फ़िल्मफ़ेयर पुरस्कार संचालन सन्दूक (15 पृ)
स
"फ़िल्मफ़ेयर पुरस्कार" श्रेणी में पृष्ठ
इस श्रेणी में निम्नलिखित 26 पृष्ठ हैं, कुल पृष्ठ 26
फ
- फ़िल्मफ़ेयर पुरस्कार
- फ़िल्मफ़ेयर पुरुष प्रथम अभिनय पुरस्कार
- फ़िल्मफ़ेयर प्रथम अभिनय पुरस्कार
- फ़िल्मफ़ेयर महिला प्रथम अभिनय पुरस्कार
- फ़िल्मफ़ेयर विशेष पुरस्कार
- फ़िल्मफ़ेयर सर्वश्रेष्ठ अभिनेता पुरस्कार
- फ़िल्मफ़ेयर सर्वश्रेष्ठ अभिनेता पुरस्कार - आलोचक
- फ़िल्मफ़ेयर सर्वश्रेष्ठ अभिनेत्री पुरस्कार
- फ़िल्मफ़ेयर सर्वश्रेष्ठ खलनायक पुरस्कार
- फ़िल्मफ़ेयर सर्वश्रेष्ठ गीतकार पुरस्कार
- फ़िल्मफ़ेयर सर्वश्रेष्ठ छायाकार पुरस्कार
- फ़िल्मफ़ेयर सर्वश्रेष्ठ ध्वनि अंकन पुरस्कार
- फ़िल्मफ़ेयर सर्वश्रेष्ठ निर्देशक पुरस्कार
- फ़िल्मफ़ेयर सर्वश्रेष्ठ पार्श्व गायक पुरस्कार
- फ़िल्मफ़ेयर सर्वश्रेष्ठ पार्श्व गायिका पुरस्कार
- फ़िल्मफ़ेयर सर्वश्रेष्ठ फ़िल्म पुरस्कार
- फ़िल्मफ़ेयर सर्वश्रेष्ठ संगीतकार पुरस्कार
- फ़िल्मफ़ेयर सर्वश्रेष्ठ संवाद लेखन पुरस्कार
- फ़िल्मफ़ेयर सर्वश्रेष्ठ सम्पादक पुरस्कार
- फ़िल्मफ़ेयर सर्वश्रेष्ठ सहायक अभिनेता पुरस्कार
- फ़िल्मफ़ेयर सर्वश्रेष्ठ सहायक अभिनेत्री पुरस्कार
- फ़िल्मफ़ेयर सर्वश्रेष्ठ हास्य अभिनेता पुरस्कार


text:
शमिता शेट्टी
शमिता शेट्टी (जन्म:अभिनेत्री आर मोडल छी । ओ बलिउड अभिनेत्री शिल्पा शेट्टीक छोट बहिन छी ।२ फरबरी १९७९ ) भारतीय सिनेमाक एक
करियर[सम्पादन करी]
शमिताक पहिल चलचित्र यश राज फिल्म्सक आदित्य चोपडाद्वारा निर्देशित मोहब्बतें छल । हुनकर किरदार इशिकाक लेल हुनका सहकर्मी किम शर्मा आ प्रीति झङ्गियानीक संग उत्कृष्ट नव महिला कलाकारक लेल आइफा अवार्ड मिलल छल ।[१][२]
सन्दर्भ सामग्रीसभ[सम्पादन करी]
- ↑ १.० १.१ "B'SPECIAL: शमिता शेट्टीले बलिउडमा बोल्ड इमेजबाट पहिचान बनाईन्", पंजाब केसरी, २ फ़रवरी २०१५, अन्तिम पहुँच १६ मार्च २०१५।
- ↑ "उदय चोपड़ा- शमिता शेट्टी", अमर उजाला, ७ नवंबर २०१२, अन्तिम पहुँच १६ मार्च २०१५।


text:
अन्तर्राष्ट्रिय नागरिक उड्डयन प्राधिकरण विमानस्थल कोड
अन्तर्राष्ट्रिय नागरिक उड्डयन सङ्गठन विमानस्थल कोड (/ˌaɪˌkeɪˈoʊ/, "I-K-O") विमानस्थल कोड या स्थान पहिचानकर्ता जकरा सङ्क्षेपमे आइसिएओ कऽ नाम सँ जानल जाएत अछि । ई चारि अक्षरक अल्फान्युमेरिक कोड होएत अछि जे विश्व भरिक विमानस्थलक लेल प्रयोग कएल जाएत अछि । ई कोडसभ अन्तर्राष्ट्रिय नागरिक उड्डयन सङ्गठनद्वारा परिभाषित होएत अछि । एकरा आइसिएओ प्रलेख ७९१०: लोकेसन इन्डिकेटर्स अर्थात स्थान पहिचानकर्ताक नाम सँ प्रकासित कएल जाएत अछि जे हवाई यातायात नियन्त्रण आ हवाई यातायात योजनाक लेल प्रयोग कएल जाएत अछि । ई आइएटिए कोड सँ भिन्न होएत अछि । आइएटिए कोडक प्रयोग सामान्य रूपमे उडान समयतालिका, आरक्षण आ ब्यागेज ट्यागमे प्रयोग होएत अछि । उदाहरणक लेल लन्डन अवस्थित लन्डन हिथ्रो विमानस्थलक आइएटिए कोड LHR अछि तँ एकर आइसिएओ कोड EGLL अछि । एकरा यात्री तथा जनसाधारण उडान-ट्रयाकिङ सेवा प्रयोग करैत काल देख सकैत अछि । आइएटिए कोड विमानस्थलक नाम वा सेवा दऽ रहल शहरक नाम सँ जारी कएल जाएत अछि तँ आइसिएओ कोड क्षेत्र आ राष्ट्रक आधारमे रखल जाएत अछि ।[१]
इतिहास[सम्पादन करी]


text:
Tuesday, May 28, 2013
वसिअतनामा
सु०केँ व्याह दूतीवरसँ भेलन्हि | हुनक बएससँ करीब बीस बर्खक बेसी हुनक वर | हुनक वरकेँ पहिलुक कनियाँसँ एकटा बारह बर्खक बेटा | व्याहक पाँच वर्ख बादो सु०केँ एखन धरि कोनो संतान नहि | अपन माएक आग्रहपर सु० दू दिनक लेल अपन नैहर एली | एहिठाम माएकेँ केशमे तेल दैत –
सु० केर छोट भाइ, “दीदीसँ पैघ पतिवरता स्त्री आइकेँ दुनियाँमे कियो नहि होएत |”
सु०, “ ई एनाहिते कहैत छैक |”
छोट भाइ, “नहि गे माए, दीदीकेँ देखलहुँ अपन बुढ़बा वरकेँ एतेक सेवा करैत जतेक आजुक समयमे कियोक नहि करतै | नहबैत-सुनाबैत तीन तीन घंटापर हुनका चाह नास्ता भोजन दैत भरि दिन हुनके सेवामे लागल आ हुनकासँ कनी समय भेटलै तँ हुनक बेटामे लागल अपन देहक तँ एकरा सुधियो नहि रहै छै |”सु०, “एहन कोनो गप्प नहि छै आ नहि हम कोनो पतिवरता छी | ओ तँ, ओ अपन वसिअतनामा बनोने छथि जेकर हिसाबे हुनक एखन मुइलापर हुनक सभटा सम्पतिकेँ मालिक हुनक बेटा होएत | आ जखन हमरा एकगो संतान भए जाएत तखन हुनक सम्पति, हुनक पहिलका बेटा आ हमर संतान दुनूमे बराबर बटा जाएत ताहि दुवारे बुढ़बाकेँ एतेक सेवा कए कऽ जीएने छी जे कहुना कतौसँ एकटा बेटा की बेटी भऽ जे नहि तँ एहेन बुढ़बाकेँ के पूछैए |”
Subscribe to: Post Comments (Atom)


text:
- मिथिला क्षेत्रक पांच गोट जिला मे गैस पाइप लाइन सँ हैत गैसक आपूर्ति
दरभंगा : मंगल दिन दरभंगा सांसद डॉ गोपाल जी ठाकुर कोलकाता मे एक गोट होटल मे बीपीसीएल केर जीएम रउफ मोहमद खान, डीजीएम मनीष पाटनी एवं टेरेटरी मैनेजर सैलेश कुमारक संग सिटी गैस डिस्ट्रीब्यूशन एवं सीएनजी स्टेशनक स्थापना के ल’ क’ एक गोट उच्चस्तरीय बैसार कयलनि। बैसारक क्रम मे केंद्रीय पेट्रोलियम मंत्री केर सचिव सी एम शर्मा एवं ज्वाइंट सेक्रेटरी आनंद झा सँ दूरभाष पर बात कयलनि। बैसारक पश्चात सांसद डॉ ठाकुर ने कहलनि जे केंद्र सरकार एवं पेट्रोलियम मंत्रालयक अधीन संचालित पेट्रोलियम एवं प्राकृतिक गैस विनियामक बोर्ड (पीएनजीआरबी) दरभंगा सहित मिथिला क्षेत्रक पांच गोट जिला मे पाइप लाइनक माध्यम सँ रसोई गैस आपूर्ति (पीएनजी) एवं सीएनजी पंप केर स्थापना हेतु स्वीकृति प्रदान क’ देलनि अछि। एकरा अन्तर्गत एहि चयनित जिला सभ मे कार्य करबा हेतु भारत पेट्रोलियमक चयन कएल गेल अछि। ओ कहलनि जे एकरा ल’ क संबंधित क्षेत्रीय अधिकारी केर नियुक्ति भ’ चुकल अछि।
सांसद कहलनि जे अधिकारी सभक द्वारा जल्दिए एक डिटेल्स फीजिबिलिटी रिपोर्ट तैयार कएल जायत, आ तत्पश्चात मास्टर प्लान बनाक’ कार्य प्रारंभ कएल जायत। ओ कहलनि जे दरभंगा मे एहि कार्यक शुभारंभ केंद्रीय पेट्रोलियम मंत्री हरदीप सिंह पूरी करताह। बैसारक क्रम मे सांसदक संग मिथिला विकास परिषद केर अध्यक्ष अशोक झा एवं अशोक कुमार उपस्थित रहलाह।
4,103 total views


text:
Thursday, August 1, 2013
मजबूरी
एकटा समाचार –
फलां नियालयकेँ फलां जजक कथन, “एकटा पुरुख आ एकटा स्त्री जँ कोनो कोठरीमे बन्द कए देल जेए तँ हुनक दुनूक बिच मात्र सेक्स चर्चा अथवा सेक्स होएत।”एहि समाचारपर बहुतो रास तथाकथित समाजक ठेकदार सभक विरोध आएल मुदा सत्यकेँ हाजिर नाजिर राखि करेजापर हाथ रखला बाद कियो सत्य कहे, एसगर कोठरीमे की रस्तो चलैत एक दोसर बिपरीत लिंगक मोनमे एहने गप्प नहि अबैत छैक मुदा बाहर समाजक लज्या आ मजबूरी, अन्दर कोठरीमे स्वेक्षा आजादी। विशेष कए पुरखक मोनमे।
Subscribe to: Post Comments (Atom)


text:
बटेश्वर हिन्दू मन्दिर,मध्य प्रदेश
बटेश्वर हिन्दू मन्दिर, मध्य प्रदेशक मुरैना जिलामे लगभग २०० बलूआ पत्थरसँ बनल हिन्दू मन्दिर छी ,ई मन्दिर उत्तर भारतीय मन्दिर वास्तुकला कऽ शुरुआती गुर्जर-प्रतिहार शैली कऽ मन्दिर समूह छी । ई ग्वालियरक उत्तरमे लगभग ३५ किलोमीटर (२२ माइल) आ मुरैना शहरसँ लगभग ३० किलोमीटर (१९ माइल) मे अवस्थित अछि । मन्दिर बहुत छोट अछि आ लगभग २५ एकड़ (१० हेक्टेर)मे विस्तार भेल अछि । जे शिव, विष्णु आ शक्तिक समर्पित अछि । हिन्दू धर्मक तीन मुख्य परम्परासभक प्रतिनिधित्व केनिहार ई स्थल चम्बल नदी घाटी किलाक भीतर अवस्थित अछि, एकर प्रमुख मध्ययुगीन युग विष्णु मन्दिरक लेल जानल जाइत अछि पदावलीक लग एकटा पहाड़ी उत्तर-पश्चिमी ढलान पर रहल बटेश्वर मन्दिर ८अम आ १०अम शताब्दी कऽ बीचमे बनाओल गेल छल ।
इतिहाससंपादित करें
चित्र दीर्घासंपादित करें
सन्दर्भ सामग्रीसभसंपादित करें
- ↑ Subramanian, T.S. (१६–२९ Jan २०१०), "Restored Glory", Frontline, Volume 27 – Issue 02, अन्तिम पहुँच १७ जनवरी २०१०।
बाह्य जडीसभसंपादित करें
-
- Bateshwar Temple Complex सँ सम्बन्धित मिडिया विकिमिडिया कमन्समे सेहो अछि।


text:
• दिलीप कुमार शर्मा
हिंदी कें ‘भारतक भाषा’ बतबैत केंद्रीय गृहमंत्री अमित शाह कहने छलाह जे पूर्वोत्तर केर सभ आठ राज्य मे कक्षा दसम धरिक स्कूल मे हिंदी कें अनिवार्य करबा पर सहमति जताएल गेल अछि। अमित शाह संसदीय राजभाषा समितिक अध्यक्ष सेहो छथि। ओ कहने छलाह जे पूर्वोत्तर केर आठो राज्य मे हिंदी पढ़ेबाक लेल 22 हजार शिक्षक बहाल कयल गेल अछि।अमित शाह इहो कहने छलाह जे पूर्वोत्तर केर नौ आदिवासी समुदाय अपन बताया लीक लिपि कें बदलि क’ देवनागरी क’ लेने अछि।
पिछला किछु वर्ष मे भाजपा पूर्वोत्तर मे जेहन तरहक राजनीति कयलक अछि, ओकरा देखैत हालक घोषणा सँ कतेको लोक कें संदेह होम’ लागल अछि। संदेह ई अछि जे ‘हिंदी-हिंदू-हिंदुस्तान’ फार्मूला अंतर्गत पूर्वोत्तर केर स्कूल सभ मे हिंदी कें अनिवार्य विषय बनेबाक प्रयास कयल जा रहल अछि। एकरा ल’ एहन प्रतिक्रिया सभ सोझाँ आबि रहल अछि जे भारत कें एकटा एहन देश बनेबाक प्रयास कयल जा रहल अछि, जत’ एक संस्कृति, एक भाषा आ एक धर्म रहत। चर्चा इहो अछि जे स्कूल मे हिंदी कें अनिवार्य कयला सँ एतुका स्कूलक बच्चा सभ पर बोझ पड़त। किएक त’ हिंदूक जकर भाषा नहि छै, ओकरा लेल हिंदी सीखब बहुत कठिन हैत।
नॉर्थ ईस्ट स्टूडेंट्स ऑर्गेनाइज़ेशन केर अध्यक्ष सैमुअल बी जिरवा अपन विरोध जतबैत बीबीसी सँ कहलनि जे हिंदी कें अनिवार्य कयला सँ हमर अपन मातृभाषा लुप्त भ’ जाएत, किएक त’ हिंदी हमर मातृभाषा नहि अछि। मेघालय आ पूर्वोत्तर केर अन्य राज्य मे हिंदी एकटा वैकल्पिक विषय अछि। समरा सभ कें हिंदी कें वैकल्पिक विषयक रूप मे रखबा पर कोनो आपत्ति नहि अछि। एतुका छात्र-छात्रा पर जबरदश्ती हिंदी थोपबाक बात कोनो तरहें हमरा सभ कें मंजूर नहि अछि।
ओना एहि विषय मे लोकक आक्रोश त’ देखबा मे आबि रहल अछि मुदा लोक सभ अखन विरोध प्रदर्शनक मोन नहि बना रहल छथि। एहि संबंध मे सैमुअल कहैत छथि जे अखन सम सभ एहि संबंध मे कोनो तरहक विरोध प्रदर्शन.केर गप नहै सोचलहुँ अछि। एहि संबंध मे गृहमंत्री कें ज्ञापन सौंपल गेल अछि। पूर्वोत्तर केर आठ प्रमुख छात्र संगठन सभ मीलि क’ गृहमंत्रीक एहि प्रस्ताव पर अपन विचार व्यक्त कयलहुँ अछि। भारत सरकार कें ई बुझ’ पड़तैक जे भारत एक सजातीय राज्य नहि अछि। पूर्वोत्तर मे हिंदी कोनहु राज्यक मातृभाषा नहि अछि। हमरा ओत’ स्थानीय भाषाक अतिरिक्त अंग्रेजी शिक्षा एक पसंदक माध्यम अछि।
मेघालय केर पूर्व मंत्री माजल अम्परिन लिंगदोह पूर्वोत्तर राज्य मे हिंदी कें अनिवार्य विषय बनेबा कें ल’ क’ केंद्र सरकारक आलोचना करैत कहलनि जे गृहमंत्री पूर्वोत्तर राज्य मे हिऔदी कें अनिवार्य विषय बनेबाक जे प्रस्ताव रखलनि अछि, ओकरा ल’ क’ भ्रमक स्थिति उत्पन्न भ’ गेल अछि। ओ प्रशन ठाढ़ करैत कहलनि जे ओ कोन तरहें हिंदी कें अनिवार्य विषय बनेबाक योजना बना रहल छथि। ओ कहलनि जे मेघालय मे आठम कक्षा धरि हिंदी तेसर भाषाक रूप मे ओहिना अनिवार्य अछि।जँ एकर उद्देश्य हमर स्थानीय भाषा सभ कें हटा क’ हिंदी कें अनिवार्य करबाक अछि त’ ई कोनो तरहें स्वीकार्य नहि हैत। मेघालय मे कतेको साल सँ हिंदी शिक्षकक समूह काज अ’ रहल अछि। मेघालय सरकार बच्चा सभ कें कतेको साल सँ हिंदी पढ़ा रहल अछि। जँ एकर बादो भारत सरकार दिस सँ किछु करबाक गप्प कहल जा रहल अछि त’ एहि सँ डर उत्पन्न होइत अछि। हमरा ओत’ दसम, बारहम मे हिंदी कें अनिवार्य क’ देल जाएत त’ हमर मातृभाषाक की हैत? भारत सरकारक फरमान लागू भेल त’ खासी आ गारो भाषाक की हैत जे एतुका प्रमुख भाषा अछि।
प्रदेशक शिक्षामंत्री रहि चुकल आ वर्तमान विधायक अम्परिन कहैत छथि – हम नहि चाहैत छी जे एहि देश मे भाषा धर्मक नाम पर कोनहु विभाजन हो। जँ हमर द या पुता समर भाषा नहि पढ़ि पाबि रहल अछि त’ ई बहुत खतरनाक हैत। हमर भाषा प्राय: समाप्त भ’ जाएत। हम हिंदीक विरुद्ध नहि छी। हम अपन शिक्षा दिल्ली सँ प्राप्त कयने छी आ हम ठीक – ठाक हिंदी बाजि लैत छी। हमर तीन गोट धिया पुता हिंदी आ संस्कृत लिखब – बाजब जनैत अछि। एय’ धरि जे मेघालय केर ग्रामीण क्षेत्र मे युवा सेहो हिंदी गीत सुनैत छथि। मुदा हमर मातृभाषा कें हटा क’ ओकर स्थान पर हिंदी कें अनिवार्य करब स्वीकार्य नहि हैत।
पूर्वोत्तर मे भाषा सँ जुड़ल मुदा सदिखन संवेदनशील रहल अछि।
मेघालय मे द वॉइस ऑफ द पीपुल पार्टीक अध्यक्ष अरडेंट मिलर बसियावमोइट आरोप लगबैत छथि जे केंद्रक सत्ता सम्हारि रहल भाजपा एहि तरहक परिवर्तन क’ भारत कें एकटा हिंदू राष्ट्र मे परिवर्तित करबाक प्रयास मे जुटल अछि। पूर्व विधायक बसियावमोइट एहि मुद्दा पर मीडिया सँ कहलनि जे केंद्रीय गृहमंत्री केर निर्देश पर मेघालय समेत पूर्वोत्तर केर राज्य दसम कक्षा धरिक स्कूल मे हिंदी अनिवार्य करबा पर सहमति जतौलनि अछि। मुदा ई भाजपाक नेतृत्व बला एनडीए सरकार द्वारा भारत कें एकटा एहन देश मे बदलबाक प्रयास अछि जत’ एक संस्कृति, एक धर्म आ एक भाषा रहत।
असल मे असम सँ टूटि क’ मेघालय केर राज्य बनबाक पाछू सेहो भाषा एकटा पैघ कारण छल। मेघालय केर लोक असमिया भाषाक स्थान पर अपन भाषा कें प्रमुखता देबाक मांग उठौने छल।
एकर अतिरिक्त असम केर बराक घाटी मे बंगाली भाषा आंदोलन सेहो असम सरकार द्वारा असमिया कें राज्यक एकमात्र आधिकारिक भाषा बनेबाक फैसलाक विरुद्ध छल। ओहि क्रम मे भाषा सँ जुड़ल विरोधक मुख्य घटना 19 मई, 1961 कें सिलचर रेलवे स्टेशन पर भेल छल, जाहि मे 11 बंगालीक मृत्यु भेल छल।
असम केर वरिष्ठ पत्रकार बैकुंठ नाथ गोस्वामी कहैत छथि जे जँ कोइ अपन आवश्यकताक लेल हिंदी वा अन्य कोनो भाषा सीखैत छथि त’ एहि मे ककरो कोनो आपत्ति नहि अछि। एत’ स्कूल षभ मे हिंदी सालो सँ एकटा वैकल्पिक भाषाक रूप मे पढ़ाएल जा रहल अछि। मुदा केंद्र सरकार जाहि तरहें हिंदी कें एतुका लोक पर थोपबाक काज क’ रहल अछि, ओहि मे हिंदी-हिंदू-हिंदुस्तान बला फार्मूलाक पहिल झलक देखाय पड़ि रहल अछि।
एकर एकटा पैघ कारण ई अछि जे पूर्वोत्तर केऋ अधिकांश राज्य मे भाजपाक सरकार अछि। एहन कतेको प्रश्न सोझाँ अबैत अछि जे आखिर की कारण अछि जे भाजपा एहि समय हिंदी कें एत’ जबरदश्ती थोपबाक काज क’ रहल अछि।
ओ दावा करैत छथि जे कोनो ने कोनो मुद्दा सँ असम केर वातावरण गरमाएल रहय। किएक त’ पार्टीक चुनावी घोषणापत्र मे जे वादा कयल गेल छल, ओकर अनुसार काज नहि भेल। महगी-बेरोजगारी सनक मुद्दा पर लैक प्रश्न पूछ’ लागल छथि। तें प्रमुख प्रश्न कें अनठिया देबा लेल भाषाक मुद्दा कें उठाएल गेल अछि।
असम केर सर्वोच्च साहित्यिक संगठन असम साहित्य सभा सेहो केंद्र सरकारक एहि प्रस्तावक विरोध करैत बयान जारी कयलक अछि – केंद्रीय गृहमंत्री कें हिंदी थोपबाक बदला असमिया आ अन्य स्वदेशी भाषाक विकास लेग डेग उठेबाक चाहिऐन। एहन डेग असमिया आ पूर्वोत्तर केर सभ देसी भाषाक लेल अन्हारक संकेत अछि। सासित्य सभा मांग करैत अछि जे कक्षा दस धरि हिंदी कें अनिवार्य करबाक निर्णय कें रद्द कयल जाय।
नागरिकता संशोधन कानूनक विरोधक क्रम मे गठित क्षेत्रीय पार्टी असम जातीय परिषद केर अध्यक्ष लुरिन ज्योति गोगोई केंद्र सरकारक एहि प्रस्ताव कें दुर्भाग्यपूर्ण बतौलनि। हुनक कहब छल जे कतेको जनगणना रिपोर्ट मे कहल गेल अछि जे असमिया आ अन्य जातीय ढाषा संकट मे अछि। एहन समय मे हमर भाषा कें विकसित करबाक बदला भाजपा हिंदी कें थोपबाक योजना बना यहल अछि। असल मे ई भाजपाक ओहि दावाक खंडन अछि जे ओ पूर्वोत्तर केर लोकक, ओकर भावनाक आ ओकर संस्कृतिक बेसी परवाह करैत अछि। पूर्वोत्तर केर मूल निवासी सँ मातृभाषा छीनबाक प्रयास कें कहियो स्वीकार नहि कयल जाएत।
मुदा असम प्रदेश भाजपाक वरिष्ठ नेता आ असम वित्तीय निगम केर अध्यक्ष विजय गुप्ता हिंदी-हिंदू-हिंदुस्तान बला बातक उत्तर दैत कहैत छथि – भाषा बहुत संवेदनशील विषय अछि। एकरा ल’ क’ कहियो राजनीति नहि होमक चाही। कोनो भाषाक तुलना कोनो भाषा सँ नहि कयल जाइत अछि। सभ भाषाक अपन महत्व अछि। आ इएह कारण अछि जे हमर सरकार स्थानीय भाषा कें आर बेसी समृद्ध करबाक लेल नीति तैयार कयलक अछि।
मुदा आजुक वातावरण मे हम सभ अपन आवश्यकताक लेल हिंदी सीखि रहल छथि। हिंदी राजभाषा सेहो अछि। सोशल मीडिया सँ ल’ क’ दोसर प्लेटफार्म पर आजुक समय मे लैक अंग्रेजी बेसी बाजि रहल छथि। एहि मे कोनो तरहक कोनो राजनीतिक आवश्यकता नहि अछि। जकरा जे मोन करय, ओ ओही भाषा मे पढाइ करय। ककरो पर हिंदी थोपल नहि जाएत। तें हिंदी-हिंदू-हिंदुस्तान सँ जे लोक एहि बात कें जोड़ि क’ देखि रहल अछि, ओ बिना कारण लोक कें भ्रमित क’ रहल अछि।
असल मे असम सहित पूर्वोत्तर केर कतेको राज्य मे त्रिभाषा सूत्रक पालन.कयल जा रहल अछि। अरुणाचल प्रदेश कें छोड़ि क’ कक्षा आठ धरि एत’ हिंदी अनिवार्य रूप सँ पढ़ाएल जाइत अछि। त्रिपुरा मे हिंदी कोनहु कक्षा मे अनिवार्य नहि अछि। अरुणाचल प्रदेश मे कतेको आदिवासी समूह मे सँ प्रत्येक केर अपन भाषा अछि। तें हिंदी ओत’ संपर्क भाषाक रूप मे उभरल अछि।
राज्यक 26 जनजाती आ 256 उप-जनजाती मुदा विविधताक कारण हिंदी कें ओत’ लोकप्रिय हेबाक प्रमुख कारण मानल जाइत अछि।
ओना तमाम प्रतिक्रिया पर उत्तर दैत असम केर मुख्यमंत्री हिमंत बिस्वा सरमा स्पष्ट कयलनि जे हिंदी कें अनिवार्य विषय बनेबा लेल अखन धरि केंद्र दिस सँ कोनो निर्देश नहि भेटल अछि। ओ कहलनि जे असम केर मातृभाषा आ शिक्षाक माध्यम असमिया अछि। अमित शाह दसम कक्षा धरि छात्र कें हिंदीक प्रारंभिक ज्ञान हेबाक गप कहने छलाह। ओ कखनो ई नहि कहलनि जे लोक कें अपन मातृभाषा मे शिक्षा छोड़ि देमक चाही। एते धरि जे नव शिक्षा नीति सेहो कम सँ कम ग्रेड पाँच धरि शिक्षाक माध्यम मातृभाषा मे हेबाक बात कहैत अछि। मुख्यमंत्री सरमा जनतब दैत कहलनि जे असम सरकार असम साहित्य सभा आ अन्य आदिवासी साहित्य सभाक संग परामर्श क’ चारि भाषा नीति तैयार क’ लेने अछि। एहि नीतिक अंतर्गत असमिया आ अन्य स्थानीय भाषा कें प्रमुखता भेटत। ओना बोडो साहित्य सभाक किछु आपत्तिक कारण अखन एहि नीति कें लागू नहि कयल गेल अछि। मुख्यमंत्री कहलनि जे एक बेर असम विधानसभा मे अरबी भाषा सीखबाक संबंध मे बहस भेल छल। एहि क्रम मे ओहि पर कोनो विवाद नहि भेल। मुदा अमित शाहक हिंदी भाषा सीखबाक टिप्पणी पर अकारण विवाद भ’ गेल अछि।
(बीबीसी सँ साभार)
5,067 total views


text:
Sunday, May 5, 2013
अहाँक मैथिली बड्ड कमजोर अछि
“अहाँक मैथिली बड्ड कमजोर अछि”
“धूरि बु-- कहीँक, हमर मैथिली बड़ कमजोर अछि | कमजोर की तागतवर केहनो अछि तँ, आ जकरा लग किछु छै हे नै | जे जिनगी भरि अंग्रेजी वा हिंदीक घड़ीघंटा बन्हने अपनो घुमैत रहैए आ दोसरोकेँ ओहे सिखाबैत रहैए ओकरासँ तँ नीक | रहल हमर खराप मैथिलीक गप्प तँ जखन जगदानंद मनु एहन लोक मैथिलीक मओ नै जनै वला आइ अ०आ० केँ पाँछा घुमि गजलक सेकड़ा टपि गेल | लोशन कुमार मैथिल म-थ म-थ करैत आइ मैथिल नाम राखि सभकेँ मैथिली सिखाबैए तखन तँ हमर कमजोरे अछि |”
Subscribe to: Post Comments (Atom)


text:
करक जिला
करक (उर्दू: ur, पश्तो: ur, अंग्रेज़ी: Karak) पाकिस्तान के ख़ैबर-पख़्तूनख़्वा प्रांत क एक जिला छी। ई कोहाट जिला के दक्षिण मे, बन्नू आर लक्की मरवत ज़िलों के उत्तर मे स्थित अछी। पेशावर से कराची जाई वाला सिन्धु राजमार्ग के रस्ता मे आवै वाला ई जिला ख़ैबर-पख़्तूनख़्वा क राजधानी पेशावर से १२३ किलोमीटर के दूरी पर अछी। कहल जाइय कि करक पाकिस्तान क इकलौता जिला छी जाहिमे केवल एक ही पश्तून क़बीला के लोक रहैत अछी आर ई ख़टक कबीला छी।[१]
विवरणसंपादित करें
करक जिला मे सन् १९९८ मे ४,३०,७९६ लोकसभ के आबादी छल। एकर क्षेत्रफल क़रीब ३,३७२ वर्ग किमी अछी। १९४० से लके १९८२ तक ई कोहाट जिला क हिस्सा छल, परन्तु १ जुलाई १९८२ क एकरा एक अलग जिला क दर्जा द देल गेल। एकर राजधानी टेरी नामक शहर छी आर कोनो ज़माने मे टेरी नवाब क ई पूरे जिला पर राज होमए छल। एते के लोग ख़टक क़बीला के बरक उपक़बीला के पठान अछी आर ई पूरे क्षेत्र मे पश्तो बोलल जाईत अछी।
एहो सभ देखीसंपादित करें
सन्दर्भसंपादित करें
- ↑ Murtaza Malik, "The curtain rises: uncovered conspiracies in Pakistan, Afghanistan", Royal Book Co., 2002, आइएसबिएन 9789694072715।


text:
नई दिल्ली। मुख्यमंत्री नीतीश कुमार राज्य क विकास दर कए आओर तेज करबा लेल आब राज्य मे औद्योगिक विकास पर ध्यान केंद्रीत क लेलथि अछि। एहि लेल राज्य सरकार मुख्यमंत्रीक अध्यक्षता मे राज्य उद्योग आ निवेश सलाहकार परिषद क गठन क देलक अछि। एहि परिषद मे एचडीएफसी क अध्यक्ष दीपक पारीख, इंफोसिस क अध्यक्ष केवी कामथ, एसबीआइ क अध्यक्ष प्रदीप चौधरी, स्टरलाइट समूह क अनिल अग्रवाल आ गोदरेज समूह क जमशेद गोदरेज सन लोक कए शामिल कैल गेल अछि। इ सब सरकार कए औद्योगिक विकास लेल कोना नीति बनाउल जाए ताहि पर सलाह देताह। ज्ञात हुए जे राज्य मे उद्योग-धंधा लागि सकए, ताहि लेल मुख्यमंत्री नीतीश कुमार पिछला सप्ताह उद्यमी क पंचायत लगौने छलाह आ आला अफसर सबहक संग बैसार क हिनकर समस्या कए बुझबाक कोशिश केने छलाह। एहि पंचायत मे मुख्यमंत्री उद्योग आ निवेश सलाहकार परिषद क गठन क घोषणा केने छलाह।
एहि परिषद क आवश्यकता पर जानकारक कहब अछि जे बिहार क विकास दर एहि साल 16 फीसदी स बेसी अछि, जखन कि बिहार मे औद्योगिक विकास बहुत कम भेल अछि। राज्य अगर इ विकास दर प्राप्त केलक अछि त ओकर पाछु कृषि आ आधारभूत संरचना क विकास कहल जा सकैत अछि। कृषि क क्षेत्र मे इंद्रधनुषी क्रांति अनबा लेल कृषि रोड मैप बना बिहार देश कए एकटा पव अवधारणा देलक, जे सफल रहल। बिहार मे कृषि विकस दर देशक आन राज्य स कहीं आगू अछि। एहि स उत्साहित सरकार आब एहने किछु औद्योगिक निवेश लेल करबाक तैयारी क रहल अछि। पिछला किछु साल मे देखल जाए त बिहार विकास दर क मामला मे देश मे आगू रहल मुदा बिहार क सकल राज्य घरेलू उत्पाद (जीएसडीपी) मे औद्योगिक क्षेत्र क योगदान महज 16 फीसद रहल, जखनकि एकर राष्ट्रीय औसत 26 फीसद अछि।
महाराष्ट्र, गुजरात, तमिलनाडु आ कर्नाटक सन राज्य जे विकास दर मे बिहार स पछुआ गेल अछि ओहि ठाम क जीएसडीपी मे औद्योगिक क्षेत्र क योगदान राष्ट्रीय औसत स बहुत बेसी अछि। एहन मे बिना औद्योगिक विकास पर ध्यान देने बिहारक विकास दर कए दोगुणा नहि कैल जा सकैत अछि। मुख्यमंत्री नीतीश कुमार सेहो इ कहैत रहला अछि जे बिहार कए 12वीं पंचवर्षीय योजना मे अगर विकसित राज्य क कतार मे देखबाक अछि त विकास दर दोगुणा केने बिना इ संभव नहि अछि। राज्य सरकार कृषि, बागवानी, पशुपालन, मत्स्यपालन क संग संग आब औद्योगिक विकास लेल ठोस नीति बनेबा मे जुटल अछि। बिहार योजना आयोग लग अगिला पांच साल मे उद्योग क विकास लेल 4860 करोड़ क प्रस्ताव रखलक अछि। कृषि प्रधान राज्य बिहार सबस बेसी खाद्य प्रसंस्करण क विकास लेल आतुर अछि। एकरा लेल 800 करोड़ क राशि खर्च करबाक प्रस्ताव अछि। भागलपुर क रेशम उद्योग कए फेर स ढार करबा लेल 220 करोड़ खर्च करबाक योजना अछि।
पिछला किछु साल मे देश मे उद्योग लेल जमीन एकटा पैघ समस्या रहल अछि आ इ समस्या बिहार मे सेहो देखल गेल अछि। इ मसला जल्द राजनीतिक रंग सेहो ल लैत अछि जाहि स कोनो लोकप्रिय सरकार एहि मसला पर ठोस डेग नहि उठा पाबि रहल अछि। एहन मे नव उद्योग कए जमीन उपलब्ध करेबा लेल सरकार भूमि बैंक पर 521 करोड़ क राशि खर्च करबाक प्रस्ताव रखलक अछि। नव उद्योग कए प्रोत्साहन लेल 2006 मे बनल औद्योगिक नीति क तहत सब्सिडी देबा लेल सेहो राशि कए बढ़ाकए 2600 करोड़ करि देल गेल अछि। 11वीं योजना मे एकरा लेल महज 200 करोड़ क प्रावधान छल।
maithili news, mithila news, bihar news, latest bihar news, latest mithila news, latest maithili news, maithili newspaper


text:
ब्रह्माण्ड सुन्दरी
ब्रह्माण्ड सुन्दरी (मिस यूनिवर्स) मिस यूनिवर्स संगठन द्वारा आयोजित कएल जाए वाला एक वार्षिक अंतरराष्ट्रीय सौन्दर्य प्रतियोगिता अछी।
प्रतियोगिता क १९५२ मे कैलिफोर्निया स्थित कपड़ा कंपनी पेसेफिक मिल्स द्वारा स्थापित कएल गेल छल। प्रतियोगिता कैसर-रोथ आर बाद मे गल्फ एंड वेस्टर्न इण्डस्ट्रीज क हिस्सा बनल, वर्ष १९९६ मे एकरा डोनाल्ड ट्रम्प अधिग्रहित करि लेल गेल।
अपन प्रतिद्वंद्वी प्रतियोगितासभ - मिस वर्ल्ड आर मिस अर्थ - क तरह दुनिया क सबसँ अधिक प्रचारित सौंदर्य प्रतियोगितासभ मे से एक छी। वर्ष २०१३ मे ई खिताब वेनेजुएला क गैब्रिएला इसलऱ़ जीतने छल।


text:
नई दिल्ली। मलंगिया महोत्सव क अंतिम दिन रंगकर्म मे उत्क्रीष्ठ योगदान क लेल निलेश दीपक कए रंगकर्मी श्रीकान्त मंडल सम्मान स सम्मानित काएल गेल। एहि मौका पर दर्शक क संबोधित करैत निलेश जी कहलैथि जे इ हमर सौभाग्य अछि जे हमरा एहन महान लोकक नाम पर सम्मान भेटल छल। हमरा नै बुझल छल जे श्रीकांत मंडल जी एहेन व्यक्तित्व क लोग छी बाद मे हमरा पता चलल जे कोलकता मे जतय बंगाली रंगमंच एतेक सशक्त अछि ओते अहाँ मैथिली रंगमंच क ध्वजा फहरेलैथि इ मैथिल लेल गौरव क गप अछि। एही महोत्सव पर बजैत नीलेश जी कहलैथ हम नाटक की होयत अछि वा नाटक केना होयत अछि इ मलंगिया जी से सिखने छी। हमरा बुझने मलंगिया जी सन नाटककार मैथिली मे दोसर नै अछि।
ज्ञात होए जे वर्ष 2011 से मैथिली रंगकर्म में सर्वश्रेष्ठ योगदान क लेल युवा रंगकर्मी क एही सम्मान स सम्मानित काएल जाएत अछि। पिछला बेरक सम्मान मैलोरंग क मुकेश झा जी क भेटल छल आ एहि बेर लेल नीलेश दीपक क चुनल गेल।
निलेश दीपक अपन अभिनय क शुरुवात इप्टा मधुबनी स केलैथि। संगे मैथिली भाषा क सक्रिय संस्था इप्टा, जमघट, लोकरंग आदि क संग काज कए क अपन अभिनय मे निखार आनलैथि। निलेश जी संगीत नाटक अकादमी दिल्ली क रंगशिविर मे प्रशिक्षण नेने अछि आ विगत कैक साल स मैलोरंग दिल्ली स जुडल छैथ। हिनकर प्रमुख नाटक मे काठक लोक, ललका पाग, जल डमरू बाजे, पांच पत्र आदि शामिल अछि। मैथिली टीवी आ सिरियल मे समान रूप स्थापति निलेश जी अपन प्रतिभा लेल कैक बेर पुरस्कृत भए चुकल छैथि। संस्कृति मंत्रालय भारत सरकार दिस स 2006 मे रंगमंच प्रसिक्षण क लेल हिनका राष्ट्रिय क्षात्रवृति सेहो भेटल छल। संगे हिनका देशक नामी गिरामी नाट्यकर्मी संग काज करबाक सौभाग्य भेटल छल। हिनका एहि सम्मान स सम्मानित केलैथि मलंगिया महोत्सव क अंतिम दिनक मुख्य अतिथि आ संगीत नाटक अकादमी क सहायक सचिव श्री जे पी सिंह। एहि मौका पर ऋषि झा जी कहलैथि जे नीलेश जी एहि सम्मान क स्वीकारलैथि एहि लेल हम हुनकर आभारी छी। संगे पूरा मैलोरंग टीम दिस स हुनकर उज्जवल भविष्य क कामना करैत छी।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
तात्विक विवेचनक बाद शिव शब्दक विविध अर्थ सोझाँ अबैछ: कल्याणकारी, मंगलकारी, शुभकारी ,ऊर्जादायी आ शक्तिदायी. हिनका औढरदानी कहल जाइछ. हिनका प्रति भक्तिक तादाम्य क्षणहि परिणामदायी होइछ. प्रांजल रूपेँ ब्रह्मक एहि कांति केँ “संहारक” मानल जाइछ, मुदा सनातनक सूक्ष्म दर्शन कहैछ जे एहि ठाम संहारक अर्थ कर्मवादी समरथ भक्त जखन समाजक लेल विध्वंशक रूप धरैछ त’ शिव ओकर शक्तिक नाश क’ एक अर्थ मे ओकर प्राणवायु केँ स्वच्छ बना दैत छथि, अर्थात ओकर भक्तिक बाट केँ अवरुद्ध कर’ बला अवरोधक तत्त्वक नाश करैत छथि.
हिनक शक्ति सर्वकामी आ सर्वगामी छनि, हिनका दुआरि पर सुर -असुर सँ ल’ क’ ब्रह्मज्ञानी मीमांसक वा चांडाल सभक मध्य कोनो भक्तिक अंतर नहि. ओना सभ धर्मक मे देवत्व सर्वानुगामिनी होइछ, मुदा शिवक शक्ति अदौ काल सँ सामाजिक न्याय वा सामाजिक अभियांत्रिकीक महत्तक परिचायक मानल जा सकैछ. फाल्गुन कृष्ण पक्षक चतुर्दशी तिथिक शिव आराधना केँ सनातन संस्कृति मे नित्य आ काम दुनू अर्थ मे पुनीत मानल जाइछ . एहि दिवसक शिव पूजन विशेष महत्व रखैछ.
शिव कुमार झा ‘टिल्लू’


text:
पटना, मिथिला मिरर : बिहार मे चुनावी बिगुल बजलाक बाबजूद रालोसपा आधार मे लटकल अछि। एहन लागि रहल अछि जे बिहारक दुनू गठबंधन मे कियो भाव नहि द’ रहल अछि। महागठबंधन मे सेहो बात नहि बनि रहल अछि। दू दिन पूर्व एनडीए मे शामिल हेबाक खबरि केँ खंडन करैत कहलाह जे हमरा मुख्यमंत्री नीतीश कुमार आ भाजपा प्रभारी भूपेंद्र यादव सँ कोनो तरहक बात नहि भेल अछि। एहन मे मीडिया अपना-अपना हिसाब सँ खबरि चला रहल अछि जे ठीक नहि अछि। बतादी जे अखन धरि महागठबंधन सँ अलग हेबाक ऐलान रालोसपा आधिकारिक रूप सँ ऐलान नहि कएलक अछि। एहन मे अटकलक बजार गर्म अछि जे रालोसपा तेसर मोर्चा बना सकैत अछि। हालाँकि सियासी किछु पंडित लोकनि केँ कहब छनि जे अंतिम विकल्पक रूप मे पप्पू यादव संग सेहो हाथ मिला सकैत छथि। जनतब होयत जे रविदिन पप्पू यादव रालोसपा केँ ल’ बयान देने छलाह जे महागठबंधन मे कुशवाहा जीक अपमान भ’ रहल छनि।
पटना एयरपोर्ट पर कुशवाहा कहलनि जे पार्टीक लोक सभ हमरा अधिकृत कएलनि अछि कोनो फैसला लेबाक लेल। तैं सोची विचार क’ कोनो तरहक फैसला लेल जायत आ जे किछु फैसला करब मीडिया संग साझा करब। राजद केँ बारे मे पुछला पर कोनो तरहक प्रतिक्रिया नहि देलनि। एतबे नहि एनडीए मे जेबा पर कहलाह अगिला दू तीन दिन मे सभ किछु फैसला ल’ लेल जायत। जनतब दी जे महागठबंधन मे राजद आ खास क’ तेजस्वी, कुशवाहा केँ कोनो भाव नहि द’ रहल छथि जाहि कारण कुशवाहा नाराज चलि रहल छथि। हालाँकि महागठबंधनक प्रमुख घटक दल कांग्रेस कुशवाहा केँ मनाबैक कोशिश मे लागल अछि। चुकी आब समय नजदीक आबि रहल अछि तें हरेक दल मे सीट केँ ल’ बैचेनी बढ़ल जा रहल अछि। अगिला दू तीन दिन मे स्पस्ट भ’ जायत जे कुशवाहा कोन दिशा मे अपन नाव केँ खेबता। हालाँकि एहनो खबरि आबि रहल अछि जे कुशवाहाक पार्टी रालोसपा महागठबंधन मे रहत। राजद हुनका संग कोनो डील नहि करत। कांग्रेस अपन कोटा सँ कुशवाहा केँ सीट द’ सकैत अछि।